ئه‌گه‌ر كێشه‌ى كه‌م خوێنیت هه‌یه گرنگى بده به‌م خواردنانه\nكه‌م خوێنى یه‌كێكه له‌و نه‌خۆشییه باوانه‌ى كه زۆر باوه له نێو خه‌ڵكدا ، زیاتر خانمان دووچارى گیرو گرفتى كه‌م خوێنى ده‌بنه‌وه ، به‌تایبه‌تى خانمانى دووگیان ڕووبه‌ڕووى ده‌بنه‌وه .\nپزیشكان ئامۆژگاریمان ده‌كه‌ن باشترین ڕێگه بۆ چاره‌سه‌ركردنى كه‌م خوێنى په‌یڕه‌ویكردنى به‌رنامه‌یه‌كى خۆراكییه كه له توانایدایه چاره‌سه‌رى كه‌م خوێنى بكات ، ئه‌و خۆراكانه‌ى كه پێویسته تووش بووانى كه‌م خوێنى گرنگى پێ بده‌ن بریتییه له (كانزاكان ، ڤیتامینات ، پڕۆتین ، ئاسن) .\nباشترینى ئه‌و خۆراكانه‌ى كه پێویسته تووش بووانى كه‌م خوێنى گرنگى پێ بده‌ن بریتییه له :\n*لیمۆ : پێكهاته‌ى لیمۆ ده‌وڵه‌مه‌نده به ڤیتامین (C) تواناى هه‌یه به‌رگرى له‌ش به‌هێز بكات ، وه‌ك چاره‌سه‌رێكى نموونه‌یى كه‌م خوێنییه ، پزیشك ڕێنمایمان ده‌داتێ پێویسته ئه‌و كه‌سانه‌ى كه كه‌م خوێنن له دواى ژه‌مى نیوه‌ڕوان و ئێواران كوپێك ئاوى لیمۆ بخۆنه‌وه كه كاریگه‌رى زۆر باشى ده‌بێت له‌سه‌ریان .\n*ترشى فولیك : پێویسته ئه‌و خۆراكانه بخۆیت كه ده‌وڵه‌مه‌ندن به ترشى فولیك وه‌كو (نیسك ، سه‌ووزه‌وات ، میوه‌ى ترش وه‌كو پرته‌قاڵ و هه‌ڵووژه ، بروكلى ) هه‌ریه‌كه له‌م خۆراكانه ڕێگرى ده‌كه‌ن له دابه‌زاندنى خوێن و كه‌م كردنه‌وه‌ى كۆلیسترۆڵى به‌رز له خوێندا.\n*سێو : زۆر گرنگه تووش بووانى كه‌م خوێنى له ڕۆژێكدا دووجار به‌یانیان و ئێواران كوپێك شه‌ربه‌تى سێوو بخۆنه‌وه .\n*شلیك : شلیك به سه‌رچاوه‌ى كانزا و ڤیتامینات داده‌نرێت .\n*جاتره و نه‌عنا و گوڵى به‌یبوون : ئه‌م سێ پێكهاته‌یه له كوپێك ئاوى كوڵاودا دایده‌نێین بۆ ماوه‌ى پێنج خوله‌ك پێش ژه‌مى نیوه‌ڕوان و ئێواران بیخۆره‌وه .\n*جه‌رجیر : باشترین سه‌ووزه‌یه بۆ كه‌م خوێنى ، باشتروایه بیده‌ى له تێكه‌ڵه و پاشان ئاوه‌كه‌ى بخۆیته‌وه.\n*شیرینى : هه‌ر به‌رهه‌مێكى شیرینى ده‌ستێكى باڵاى هه‌یه له زیاد بوونى خوێن و ڕزگارت بوونت له كه‌م خوێنى له‌گه‌ڵ ئه‌وه‌شدا كونجیشت بیر نه‌چێت .\nسه‌رچاوه : ئیلا\n8042 جار خوێندراوه‌ته‌وه\n8/20/2017 12:50:33 PM


مالکی کشانەوەی سەدر بە دەرفەت دەزانێ و عامری سوودمەندترینە - پەرەگراف\nمالکی کشانەوەی سەدر بە دەرفەت دەزانێ و عامری سوودمەندترینە\nدەوڵەتی یاسای نوری مالکی کشانەوەکەی ڕەوتی سەدر لە پەرلەمان بە دەرفەت دەزانێت بە مەبەستی هەنگاونان بۆ پێکهێنانی حکومەت، بۆئەوەش داوای بەپەلە پڕکردنەوەی شوێنی سەدرییەکان دەکات.\nمحەمەد سەهیود پەرلەمانتاری دەوڵەتی یاسا ڕایگەیاند، بە واژۆی ٥٠ پەرلەمانتار داواکارییەکیان پێشکەش بە سەرۆکایەتی پەرلەمانی عێراق کردووە بۆ ئەنجامدانی کۆبوونەوەیەکی نائاسایی بە مەبەستی سوێندخواردنی ئەندامانی نوێ و شوێنگرەوەی سەدرییەکان لە پەرلەمان.\nئەوە لەکاتێکدایە بەشێک لە لایەنەکانی چوارچێوەی هەماهەنگیی بە دوودڵییەوە لە هەنگاونان بۆ پێکهێنانی حکومەت دەڕوانن بەهۆی ئەو دۆخە نوێیەی، کشانەوەی سەدرییەکان هێناویەتییە ئاراوە.\nڕەوتی حیکمەی نیشتیمانی هەوڵی پاشگەزکردنەوەی سەدری داوە لە بڕیارەکەی، بەڵام هەوڵەکەی سەرکەوتوو نەبووە.\nکشانەوەی سەدرییەکان لە پەرلەمانی عێراق و جێهێشتنی ٧٣ کورسیی کە بەدەنگی خەڵک لە هەڵبژاردندا بەدەستیانهێنا، هاوکێشەی سیاسیی و هێزو پێگەی لایەنەکان دەگۆڕێت.\nلە هەر بازنەیەکی هەڵبژاردن ئەو کاندیدەی زۆرترین دەنگی هێناوەو سەکەوتوو نەبووە، دەبێتە شوێنگرەوەی پەرلەمانتارە دەستلەکارکێشاوەکەی سەدر، هاوپەیمانیی فەتح بە سەرۆکایەتی هادی عامری سوودمەندترین لایەن دەبێت لە کشانەوەیان و ١٢ کورسی سەدرییەکان پڕدەکاتەوەو پەرلەمانتارەکانی لە ١٧وە دەبنە ٢٩.


وەسێتەکەی ریحانه پێش لەسێدارەدانی جیهانی هێنایە دەنگ\nكچه ئێرانیه‌كه ریحانه جیهانی هێنایه ده‌نگ دوای ده‌ركه‌وتنی بریاری سێداره‌دانی له لایه‌ن دادگایی ته‌هران ناڕەزای له ناوخۆ و ده‌ره‌وه‌ی ئێران له‌لایه‌ن هه‌موو چین توێژه‌كانه‌وه لێكه‌وته‌وه .\nریحانه به تومه‌تی كوشتنی پیاوێكی هه‌واڵگیری ئیرانی ده‌ستبە سه‌ركرا بوو و له لێكولینه‌وه‌شی دا ده‌ركه‌وتبوو كه ریحانه بۆ به‌رگیری له‌خۆی ئه‌م كاره‌ی كردوه دوایی ئه‌وه‌ی پیاوه‌كه هه‌وڵی ده‌دات ده‌ست درێژی سێكسی بكاته سه‌ر\nریحانه له نامه‌یه‌ك دا و پێش له سیداره دانی كه بۆ دایكی نوسیوه ده‌ڵێت : دایكه خوشه‌ویسته‌كه‌م . كوشتنم كرد و تۆ فێری ئه‌م كاره‌ت نه‌كردوم و گوناهت نیه . به‌ڵام ئه‌گه‌ر ئه‌م كاره‌م نه‌كردبایه ئه‌وا ده‌ست درێژی ده‌كرده سه‌رم و دواتر ده‌یكوشتم و له جێگایێك فرێی ده‌دام و تا كوتایی ژیانت به‌هۆی منه‌وه و تومه‌تی شه‌ره‌ف و ناموس شه‌رمەزار ده‌بویت\nدایه گیان ئه‌م ژیانه منی نه‌ویست و هه‌ر وه‌ك تۆ فێرت كردم كه مردن كۆتایی ژیان نیه و له لایه‌ن دادگایی خواوه من وتۆ هه‌ردوكمان داوایی مافی خۆمان ده‌كه‌ین كاتێك له زیندان و له ژێر لێكولینه‌وه دا بووم به‌هۆی لێدان و ئه‌شكه‌نجه‌دانی لێكۆڵینەوە و له ژوره تاریكه‌كان و به ته‌نیایی كه‌س ئاگایی له هاوار و ئازاره‌كانی منی نه‌بوو . پرسیاری ئه‌مانه هه‌مویان له لایی خوا و له دادگایی خوا ده‌كه‌ین\nدیسان ده‌لێت : دایه گیان ته‌نها یه‌ك داواكاریم له تۆ هه‌یه ئه‌شزانم ئه‌سته‌مه بۆتۆبه‌ڵام تكایه نامه‌وێت هیچ گۆڕێكم هه‌بێت و نامه‌وێت جلی ڕه‌ش بپۆشی و نامه‌وێت تاكوتایی ژیانت بێیته له‌سه‌ر گۆڕم و خه‌فه‌ت بخۆی\nده‌شلێت : دایه باش و خوشه‌ویسته‌كه‌م تكایه ڕێَگا بده چاوو دڵ و به‌شه‌كانی جه‌سته‌م ده‌ربێنن بیده‌ن به كه‌سێك كه پێویستیان پێ بێت نامه‌وێت دڵم و چاوم له ژێر گور دابن


CHRA.TV - له‌فیستیڤاڵی جیهانیی فیلمی فه‌جر خه‌ڵاتی ئاشتی به"ره‌یتی پان" به‌رهه‌مهێنه‌ری "ئانجێلینا جۆلی" ده‌به‌خشرێت\nئامادەبووانى ئێستا 18 میوان\nبڵاوكراوەتەوە لە دوو شەممە, 23 نیسان 2018 17:50\nبه‌پێی راپۆڕتی لێژنه‌ی راگه‌یاندنی سی و شه‌شه‌مین خولی فیستیڤاڵی جیهانیی فیلمی فه‌جر، "ره‌یتی پان" Rithy Panh ده‌رهێنه‌ر و به‌رهه‌مهێنه‌ری ته‌مه‌ن 53 ساڵه‌ی کامبۆجی که‌له‌زومره‌ی ستایش کراوترین سینه‌ماکارانی به‌ڵگه‌فیلمی سینه‌مای جیهان و ناسراوترین ده‌رهێنه‌ری سینه‌مای کامبۆجه، به‌مه‌به‌ستی وه‌رگرتنی "خه‌ڵاتی ئاشتی" له‌سی و شه‌شه‌مین خولی فیستیڤاڵی جیهانیی فیلمی فه‌جر ئاماده‌ده‌بێت.\nئه‌م ده‌رهێنه‌ره‌کامبۆجیه‌له‌به‌ر هۆکاری چێکردن و به‌رهه‌مهێنانی فیلم گه‌لێک که‌پرژاوه‌ته‌سه‌ر کۆمه‌ڵکوژی خێمه‌ره‌سووره‌کان له‌کامبۆج، ناوبانگێکی جیهانی په‌یدا کرد. ئه‌و له‌زۆربه‌ی فیلمه‌کانی خۆیدا، سه‌رنجی داوه‌ته‌پێویستیی هه‌بوونی ئاشتی له‌جیهاندا.\n"ره‌یتی پان" له‌دایکبووی 18ی ئاپرێڵی ساڵی 1946 له‌پنۆم پێن له‌وڵاتی کامبۆجه. باوکی ئه‌و ماوه‌یه‌ک جێگری وه‌زاره‌تی فێرکاری، سێناتۆر، مامۆستای قوتابخانه‌و پشکێنه‌ری قوتابخانه‌سه‌ره‌تاییه‌کان بوو. بنه‌ماڵه‌ی پان له‌ساڵی 1975ی زایینی له‌لایه‌ن رژێمی خێمه‌ره‌سووره‌کان له‌پایته‌ختی کامبۆج وه‌ده‌ر نران و سه‌ختی و دژوارییه‌کی زۆری به‌سه‌ردا سه‌پێندرا. پان له‌دوای ئه‌و بارودۆخه‌ی که‌چاوه‌ری ره‌نجی باوک و دایک، مه‌رگی که‌سانی نزیکی بنه‌ماڵه‌که‌ی له‌به‌ر به‌دبژیوی و که‌موکووڕی له‌خۆراک یان کاری زۆره‌ملی و بێگاریدا بوو، له‌ساڵی 1979 هه‌ڵات بۆ وڵاتی تایله‌ند و ماوه‌یه‌ک له‌ئۆردووگای په‌نابه‌ران ده‌ژیا.\nئه‌و پاشان بۆ شاری پاریس له‌فه‌ڕه‌نسا کۆچی کرد و له‌حاڵێکدا که‌له‌قوتابخانه‌یه‌کی ته‌کنیکی و پیشه‌یی خه‌ریکی فێربوونی پیشه‌ی دارتاشین بوو، هۆگری به‌سینه‌ما په‌یدا کرد. پان دواتر له‌دامه‌زراوه‌ی خوێندنه‌وه‌کانی سینه‌مایی ده‌رچوو، ئیدی گه‌ڕایه‌وه‌بۆ کامبۆج، به‌ڵام شوێنی سه‌ره‌کیی ژیانی ئه‌و شاری پاریسه.\n"وێستگه‌ی 2" له‌ساڵی 1989ی زایینی یه‌که‌مین فیلمی به‌ڵگه‌یی پان به‌بابه‌تی په‌نابه‌رانی کامبۆجی له‌ئۆردووگایه‌ک له‌ده‌یه‌ی 1980ی زایینی، بووه‌براوه‌ی خه‌ڵاتی گه‌وره‌ی به‌ڵگه‌فیلمی له‌فیستیڤاڵی ئامینی. فیلمه‌بڵینده‌که‌ی ئه‌و به‌ناوی "برینجکاره‌کان" (ساڵی 1994) له‌مێژووی سینه‌مای کامبۆج یه‌که‌مین فیلمه‌که‌بۆ رکابه‌ری کردن له‌به‌شی باشترین فیلمی زمانی بیانی ئۆسکار به‌ئه‌کادێمی زانسته‌کان و هونه‌رگه‌لی سینه‌مایی ناسێندرا.\n"برینجکاره‌کان" که‌به‌ستایل و شێوازی به‌ڵگه‌فیلم گێردراوه‌ته‌وه، به‌وردی ده‌پرژێته‌سه‌ر هه‌وڵه‌کانی بنه‌ماكه‌یه‌کی خه‌ڵکی گوند بۆ درێژه‌پێدانی ژیان له‌دوای نه‌مان و کۆکردنه‌وه‌ی ده‌سه‌ڵاتی خێمه‌ره‌سووره‌کان له‌کامبۆج. ئه‌و فیلمه‌هه‌روه‌ها له‌به‌شی رکابه‌ریی فیستیڤاڵی نێونه‌ته‌وه‌یی فیلمه کانی ساڵی 1994 وه‌رگیرا.\nبه‌ڵگه‌فیلمێکی دیکه‌ی ئه‌و "وڵاتی رۆحه‌سه‌رگه‌ردانه‌کان" له‌سالێ 2000ی زایینی دیسان به‌سه‌رهاتی هه‌وڵه‌کانی بنه‌ماڵه‌یه‌کی کردۆته‌کاکڵ و ناوه‌رۆکی خۆی و هاتنی خه‌ڵکی کامبۆج بۆ دونیای مۆدێرن نمایش ده‌کات. به‌ڵگه‌فیلمی "ئێس ـ 21: مه‌کینه‌ی ره‌شه‌کوژیی خێمه‌ره‌سووره‌کان" له‌ساڵی 2003ی زایینی سه‌باره‌ت به‌به‌ندیخانه‌ی "تیۆل ئیسله‌نگ"ـه‌که‌تیایدا به‌ندکراوه‌قه‌دیمییه‌کان له‌وانه‌هونه‌رمه‌ندێک به‌ناوی "وان ناس" و زیندێنه‌کان و زیندانه‌وانه‌کانی پێشووی ئه‌وانه‌به‌ره‌وڕووی یه‌کتری ده‌بنه‌وه، بۆ ئه‌وه‌ی که‌مێژووی پڕ له‌توند و تیژیی وڵاتی کامبۆج بکه‌وێته‌به‌ر ره‌خنه‌و لێکۆڵینه‌وه.\nره‌نگه‌گرینگترین و به‌ناوبانگترین به‌ڵگه‌فیلمی "ره‌یتی پان"، فیلمی "وێنه‌ی ونبوو" The Missing Picture بێت، ئه‌م به‌ڵگه‌فیلمه‌له‌ساڵی 2013 به‌نوێنه‌رایه‌تیی وڵاتی کامبۆج به‌ئه‌کادێمی زانسته‌کان و هونه‌رگه‌لی سینه‌مایی ناسێندرا و بووه‌پاڵێوراوی ئۆسکاری باشترین فیلمی زمانی بیانی. فیلمی "وێنه‌ی ونبوو" که‌گێڕانه‌وه‌یه‌کی تاکه‌کسییه‌له‌سه‌رده‌می مه‌ترسیدار و تۆقێنه‌ری دیکتاتۆریی "پۆل پۆت" له‌کامبۆجی ده‌یه‌ی 1970ی زایینی، له‌فیستیڤاڵی نێونه‌ته‌وه‌یی فیلمی کانی ئه‌و ساڵه‌بووه‌براوه‌ی خه‌ڵاتی سه‌ره‌کیی به‌شی جۆرێک روانین. پان فیلمی "وێنه‌ی ونبوو"ی به‌پێی کتێبی بیره‌وه‌رییه‌کانی خۆی به‌ناونیشانی "وه‌لانان" به‌رهه‌مهێنا. ئه‌و له‌م فیلمه‌دا ئه‌زموونه‌کانی بنه‌ماڵه‌که‌ی خۆی له‌سه‌رده‌می حکومه‌تی خێمه‌ره‌سووره‌کان له‌کامبۆج که‌بووه‌هۆی مه‌رگی باوک و دایک و خوشکه‌که‌ی، خستۆته‌به‌ر وێنه‌له‌سه‌ر په‌رده‌ی سینه‌ما. فیلمی "وێنه‌ی ونبوو" به‌که‌ڵک وه‌رگرتن له\nوێنه‌گه‌لی ئه‌رشیڤی و هه‌روه‌ها بووکه‌ڵه‌گڵینه‌کان به‌رهه‌م هێنرا.\n"ره‌یتی پان" هه‌روه‌ها یه‌کێکه‌له‌به‌رهه‌مهێنه‌ره‌کانی فیلمی "سه‌ره‌تا باوکمیان کوشت" له‌ده‌رهێنانی "ئانجێلینا جۆلی" که‌ساڵی پار بووه‌نوێنه‌ری وڵاتی کامبۆج له‌به‌شی فیلمی زمانی بیانی نوه‌ده‌مین خولی خه‌ڵاته‌کانی ئۆسکار و بووه‌پاڵێوراوی خه‌ڵاتی گۆڵدن گڵۆب و خه‌ڵاتی به‌فتا.\nساڵی رابردوو به‌ڵگه‌فیلمی "دوورخستنه‌وه" له‌ده‌رهێنانی پان له‌به‌شی نمایشه‌تایبه‌ته‌کانی "به‌رهه‌مه‌هه‌ڵبژێردراوه‌کانی گه‌وره‌کانی سینه‌ما" له‌سی و پێنجه‌مین خولی فیستیڤاڵی جیهانیی فیلمی فه‌جر نماش کرا. ئه‌م به‌ڵگه‌فیلمه‌باسی سه‌رده‌می دوای کۆمه‌ڵکوژیی خێمه‌ره‌سووره‌کان له‌کامبۆج ده‌کات. فیلمی "دوورخستنه‌وه" هه‌روه‌ها له‌به‌شی نمایشه‌تایبه‌ته‌کانی شه‌ست و نۆهه‌مین خولی فیستیڤاڵی نێونه‌ته‌وه‌یی کان به‌شداری کرد.\nکه‌سی و شه‌شه‌مین خولی فیستیڤاڵی جیهانیی فیلمی فه‌جر له‌رۆژانی 19 تا 27ی ئه‌پرێڵی 2018ی زایینی رێکه‌وتی 30ی خاکه‌لێوه‌تا 7ی گوڵانی 1397ی هه‌تاوی به‌ده‌بیریی "سه‌ید ڕه‌زا میرکه‌ریمی" له‌شاری تاران به‌ڕێوه‌ده‌چێت.


کوردیپێدیا - 03-05-1943\n📅 03-05-1943 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n- دەرچوونی یەکەمین ژمارەی گۆڤاری رۆژا نوێ بە تیپی لاتینی لە بەیروت، لەلایەن کامەران بەدرخانەوە، ئەم گۆڤارە هەفتانە دەردەچوو.\n 📕 پەڕتووک | 🏳 کوردیی ناوەڕاست | عه‌لادین سوجادی - مێژووی ئه‌ده‌بی کوردی - مێژوو, ئه‌ده‌ب, زانیاری - ئێڕاق - 1952. لاپەڕە: 557\n👁 ئەم بابەتە 8,160 جار بینراوە


بەردەوامین لە هاوکاریی فەڕەنسا بۆ دابین کردنی ئاسایشی باکووری سووریا - Mehr News Agency\n20 adarê 2019 - 07:37\nNews Code 25709\nبەردەوامین لە هاوکاریی فەڕەنسا بۆ دابین کردنی ئاسایشی باکووری سووریا\nسەرپەرەشتی وەزارەتی بەرگریی ئەمریکا لە میانەی دیدار لە گەڵ هاوتای فەڕەنسیی خۆی لە درێژەی هاوکاریی واشنتۆن - پاریس بۆ دابین کردنی ئاسایشی باکووری سووریا هەواڵی دا.\nبە ڕاپۆرتی ئاژانسی هەواڵی مێهر بە گێرانەوە لە سپۆتنیک، وەزارەتی بەرگری ئەمریکا بە دەرکردنی بەیاننامەیەک ڕایگەیاند: پاتریک شاناهان سەرپەرەشتی پێنتاگۆن و فلۆڕانس پارلی، وەزیری هێزی چەکداری فەڕەنسا سەبارەت بە درێژەی هاوکارییەکان لە قەوارەی هاوپەیمانێتی بۆ ئیدارەی ئاسایش و سەقامگیری لە باکووری رۆژهەڵاتی سووریادا ڕیککەوتن\nبە گوێرەی ئەو بەیاننامەیە، شاناهان و پارلی سەبارەت بە پرسگەلێکی جۆراوجۆری وەک پابەندبوونی واشنتۆن بە لەناو بردنی گرووپی تیرۆریستیی داعش و بەردەوام بوون لە سەرکردایەتی هاوپەیمانی نێودەوڵەتی بۆ شکستی داعش ڕایان گۆڕییەوە.\nویلایەتە یەکگرتووەکان و هاوپەیمانیانی لە ساڵی ٢٠١٤ ئۆپەراسیۆنێکیان لە دژی داعش لە سووریا و عێراق وەڕێخستووە. ئەوە لە کاتێکدایە کە ئامادەبوون و هەڵمەتی ئەو هاوپەیمانییە لە سووریادا بە بێ مۆڵەتی فەرمیی دیمەشق ئەنجام دراوە.\nشایانی باسە دۆناڵد ترامپی سەرۆک کۆماری ئەمریکا لە مانگی دیسامبێری ساڵی ڕابردووی زایینی، کشانەوەی هێزەکانی لە سووریا ڕاگەیاند؛ بڕیارێک کە هێشتاش جێبەجێ نەبووە.


https://1baiser.com عەلی باپیر خاڵی ناکۆکی کۆمەڵ و باڵی ناڕازییە |\nHome ڕاپۆرت عەلی باپیر خاڵی ناکۆکی کۆمەڵ و باڵی ناڕازییە\nعەلی باپیر، ئەمیری کۆمەڵی ئیسلامیی کوردستان خاڵی ناکۆکی نێوان ڕازی و ناڕازییەکانی کۆمەڵە، ناڕازییەکان دەڵێن مەرجی بەشدارییان بۆ کۆنگرە خۆکاندیدنەکردنەوەی عەلی باپیرە و باڵی زۆرینەی کۆمەڵیش هێشتا ئەو سەرکردەیە لە پۆستەکەیدا بە پێویست دەزانن.\nتازەترین مەرجی ناڕازییەکانی کۆمەڵ بۆ چوونەوە ناو ئەو حزبە بریتییە لە خۆکاندیدنەکردنەوەی عەلی باپیر لە کۆنگرەی داهاتوودا کە بڕیارە دوای جەژنی ڕەمەزان ئامادەکاریی بۆ بکرێت، بەڵام سەرکردایەتیی کۆمەڵ ئەو مەرجە ڕەت دەکەنەوە و ناڕازییەکانیش بەشداریی کۆنگرە ناکەن.\nیەکێک لە بەرپرسە باڵاکانى کۆمەڵى ئیسلامى کە دەستى لە کار کێشاوەتەوە و نایەوێت ناوى ئاشکرا بکرێت بۆ ״ئاژانس״ دەڵێت: ״جارێکى تر عەلى باپیر بە پێشەنگ و سەرکردایەتیی خۆمان نازانین، چونکە لە ڕابردوودا تەواوى ناکۆکى و گرفتەکانى ئێمە بە هۆى کەمتەرخەمى و بێدەنگیی ئەو بووە لە ئاست جێبەجێکردنى داواکارییەکانمان.״\nوتیشی: ״تاقمى ئێستاى کۆمەڵ هەروەک ئەوەى کۆمەڵ نەتوانێت بەبێ باپیر ڕێ بکات، لە ئێستاوە بڕیاریان داوە بۆ کۆنگرە شەرعیەتى بۆ بگێڕنەوە، لەبەر ئەوە هیوامان بە گەڕانەوە و کارکردن لەگەڵ بەشێکى زۆر لە سەرکردایەتیى ئێستاى ناو کۆمەڵ نییە، چونکە لە بنەڕەتەوە نایانەوێت نوێبوونەوە و دەستاودەستکردنى دەسەڵات ڕوو بدات.״\nکێشەکانی کۆمەڵی ئیسلامیی کوردستان دوای لابردنی بەرپرسی مەڵبەندی هەولێری ئەو حزبە و دانانی کەسێکی تر لە شوێنەکەی تەقینەوە و تا ئێستاش دەیان کادر و سەرکردەی ئەو حزبە دەستیان لە کار کێشاوەتەوە.\nئیسماعیل ڕەسوڵ، ئەندامی پێشووى سەركردایەتی و لێپرسراوی مەڵبەندی سێی کۆمەڵ لە هەولێر بۆ ״ئاژانس״ وتی: ״هەموو ئەوانەى دەستمان لە کار کێشاوەتەوە بۆ هەماهەنگیى کار دەستەیەکمان درووست کردووە و بۆ گەڕانەوە و بەشداریکردنیش لە کۆنگرەى کۆمەڵ پێمان وایە کارێکى ئاسان نابێت.״\nبەرپرسانى کۆمەڵ داواکاریی ئەندامە ناڕازییەکان بە دەرچوون لە دەستوورى حزب دەزانن، هاوکات مانەوەى عەلى باپیر بۆ سەرکردایەتیکردنى داهاتووى حزبەکەیان بە پێویست ناو دەبەن.\nدیارى محەمەد نوورى، ئەندامى سەرکردایەتى و بەرپرسى مەڵبەندى کۆمەڵ لە سلێمانى بۆ ״ئاژانس״ دەڵێت: ״ئەوانەى لەناو ڕیزەکانى کۆمەڵى ئیسلامى دەستیان لە کار کێشاوەتەوە تاکلایەنە بڕیارى خۆیان داوە، بەڵام کۆبوونەوەى سەرکردایەتى نەکراوە بۆ ڕەتکردنەوەى دەستلەکارکێشانەوە، یان پەسەندکردن.״\nوتیشى: ״خودى مامۆستا عەلى باپیریش لەم قۆناغەدا پێویستە بۆ بەڕێوەبردن و گەورەبوونى زیاترى کۆمەڵ کە پێم وایە بەدیلى نییە.״


سلطان العلماء عزبن عبدالسلام !\nئاماده‌كردنی: لوقمان ئه‌مین\nالعز کوڕی عبد السلام [ الفقیه ] شاره‌زای دمشقی ئه‌وه‌ی که ده‌رکه‌وت وناوداربوو له سه‌رده‌می شه‌ڕی خاچی یه‌کان له‌کاتی ده‌وڵه‌تی ئیسلامی که پارچه پارچه ببوو جیا بوبۆوه له ده‌وڵه‌تی عباسی یه‌کان له سه‌ده‌ی کۆتاییدا ، وه ده‌رکه‌وتنی عزبن عبد السلام زیاتر له‌وه‌وه ده‌رکه‌وت له‌به‌رامبه‌ر مه‌غۆلی ته‌ته‌ره‌کان و وه‌ستانی له‌گه‌ڵ حاکم وده‌سه‌ڵاتداراندا به‌رامبه‌ر به مه‌نگۆلی یه‌کان ، و به‌ره‌نگاریکردنی دژ به ده‌ستدرێژکه‌ران وه به‌تایبه‌تیش پاڵپشتیکردنی سوڵتان [ قطز] که سه‌رله‌شکری سوپای سوڵتان قطز [ مه‌مالیکی] بوو سه‌رکرده‌ی له‌شکر قطز کوڕی عـزالدین کوڕی أبیك ، وه‌له سه‌یرترین ئیشوکاره‌کانی ئه‌وه‌بو که فتوایدا که مه‌مالیکه‌کان مڵکی ده‌وڵه‌تن وده‌بێت بۆخزمه‌تی گه‌له‌که به‌کار بهێنرێن و بفرۆشرێنه‌وه‌و پاره‌که‌ی بکرێته خه‌زێنه‌ی ده‌وله‌ته‌وه ، له‌کاتێکدا که\nعبدالرحمان کوڕی عه‌وف\nنوسینی: نه‌وه‌ی سه‌لاحه‌دینم\n(عبدالرحمان کوڕی عه‌وف)\nئه‌وکه‌سه‌ی ماڵ و گیانی بۆ خوا فرۆشت و مژده‌ی به‌هه‌شتی پێ درا\nئه‌م یاوه‌ره‌خۆشه‌ویسته‌یه‌کێکه‌له‌م ده‌که‌سه‌ی له‌سه‌ره‌تادا هاتنه‌ناو ئیسلام ........\nیه‌کێکه‌له‌م ده‌یاوه‌ره‌ی مژده‌ی به‌هه‌شتی پێ درا .............. یه‌کێکه‌له‌م شه‌ش که‌سه‌ی هه‌ڵبژێردران بۆ دیاری کردنی خه‌لیفه‌پاش (ئیمامی عومه‌ر) خوا له‌هه‌مویان ڕازی بێ ...... یه‌کێکه‌له‌م یاوه‌رانه‌ی فتوای له‌مه‌دینه‌ده‌داو پێغه‌مبه‌ری خوا (صلی الله‌علیه‌وسلم) زیندو بوو له‌نێو موسڵمانان .......... له‌کاتی نه‌زانیدا پێش موسڵمان بونی ناوی (عبد عمرو ) بوو کاتێک موسڵمان بوو پێغه‌مبه‌ری خوا (صلی الله‌علیه‌وسلم)بانگی کرد به(عبدالرحمان ).... (عبدالرحمان ی کوڕی عه‌وف) خوا لێی ڕازی بێ پێش ئه‌وه‌ی پێغه‌مبه‌ری خوا (صلی الله‌علیه‌وسلم) بچێت بۆ ماڵی ئه‌رقه‌م بووه‌به‌موسڵمان پاش ئیمامی ئه‌بوبه‌کر به‌دوو ڕۆژ ............... له‌ژێر ئه‌شکه‌نجه‌و ئازارا ئارم گر ،له‌ڕووبه‌ڕوو بونه‌وه‌دا ووره‌به‌رز\nمردنی زانایان و نه‌مانی زانستی شه‌رعی\nنوسینی: باوكی ئه‌سماء\nالحمد لله‌رب العالمین الصلاة والسلام علی قا ئد المرسلین نبیینا وحبیبنا و شفیعنا محمد(صلی الله‌علیه‌وسلم) وعلی اله‌وأصحابه‌ومن تبعه بإ حسان إلی یوم الدین. أما بعد\nزانا ڕێپیشان ده ری ڕێگایه بۆ ڕێبواران،زانا چرای ڕوناکی ناو کۆمه ڵگایه،زانا ئاوی تینوان وخواردنی برسییه کانه،زانا چه تری ئوممه ته،زانا زانا زانا،،،هترو هتده تاکۆتایی ،،،به نه مانی زانا ڕێگاکان وون ده بن و ڕێبواران زۆر به ناڕه حه تی ڕێگا ده بڕن،به نه مانی زانا چرای ڕوناکی ناو کۆمه ڵگا ده کوژیته وه و تیشکی نامێنیت،به نه مانی زانا تینوان تینێوێتیان ناشکێت و برسییه کان تێرسکی خۆیان خواردن ناخۆن،به نه مانی زانا چه تری ئوممه ت هه ره س دێنێت که م که س ده توانێت شان بخاته ژێر ئه و چه تره که ڕزگار که ری هه مووئینسانه،تازانا له ناومان دا بێت قه دری نییه!کاتێك ده مرێت قه دری ده زانین،به هه رحاڵ ئه وه ی که من لێره دا ده مه وێت تیشکی بخه مه سه ر مه سه له ی که م بونی زانست و زۆربوونی نه زانینه که مه به ستمان زانست و زانیاری شه رعی یه،به داخه وه\nمه‌لا عه‌بدولكه‌ریمی موده‌ریس\nدیاره یه‌كێ له پیاوه هه‌ره مه‌زن و بلیمه‌تانه‌ی كورد، جه‌نابی "مه‌لا عه‌بدولكه‌ریمی موده‌ریس"ه، كه نووسه‌ر و زانایه‌كی هه‌ره گه‌وره‌ی سه‌ده‌ی بیسته‌مه .. كه زیاتر له 60 په‌رتووكی زێده به‌نرخی ئایینی و وێژه‌ی و كۆمه‌ڵایه‌تی بڵاوكردۆته‌وه، هه‌ر هه‌مووشیان ده‌چنه خانه‌ی لێكۆڵینه‌وه‌ی زانستی\nجابری کوڕی حه‌ییان\nنوسینی: خالید ڕه‌نجده‌ر\nناوی "ئه‌بو عه‌بدوڵا جابری کوڕی حه‌ییانی کوڕی عه‌بدوڵای ئوزدی"ه و، زۆربه‌ی که‌سایه‌تی ناسه‌کان ڕایان وایه که له ساڵی (117هـ/737م) له ناوچه‌ی (جه‌زیره) له‌دایک بووه که ده‌که‌وێته ده‌وروبه‌ری ڕووباری فورات، به‌شه‌که‌ی ڕۆژهه‌ڵاتی سوریای ئه‌مڕۆ. هه‌ندێکی دیکه پێیان وایه له شاری "حه‌ڕان" له سوریا له‌دایک بووه. جابر وه‌ک وه‌سفی ده‌کرێ پیاوێکی باڵابه‌رزی ڕیش پڕ بووه و، موسوڵمانێکی ئیماندار و خاوه‌ن ته‌قوا بووه. نازناوی زۆری هه‌بووه، له‌وانه: مامۆستای گه‌وره و، شێخی کیمیاناسانی موسوڵمان و، باوکی کیمیا و، سۆفی و، پاشای هیندستان.\nجابر که‌سایه‌تییه‌کی ناسراو و، زانایه‌کی به‌ناوبانگی چاخه‌کانی ناوه‌ڕاست بووه و، به "ئه‌بو موسا جابری کوڕی حه‌ییانی ئوزدی"یش ناسراوه و، هه‌ندێک جار به نازناوی "حه‌ڕانی" و" سۆفی" بانگ کراوه. له ئه‌وروپای چاخه‌کانی ناوه‌ڕاستیشدا ناسراوه و، ده‌ڵێن له بنه‌ڕه‌تدا "سابیئه" بووه و، دوای\nنوسینی: پێگه‌ی ئه‌زموون\nئیبن خه‌له‌کان نازناوی زانای به‌ناوبانگی کورد "ئه‌حمه‌دی کوڕی محمدی کوڕی ئیبراهیمی کوڕی ئه‌بوبه‌کری کوڕی خه‌له‌کانی به‌رمه‌کی"ه که به بنه‌چه ده‌گه‌ڕێته‌وه سه‌ر مالکی کوڕی جه‌عفه‌ری کوڕی یه‌حیای کوڕی به‌رمه‌کی سه‌ر به بنه‌ماڵه‌ی به‌رمه‌کییه‌کانه. له ساڵی (608)ێ كۆچێ كه ده‌کاته ساڵی (1211)ی زاینی له شاری هه‌ولێری ئێستا له‌دایک بووه و ، له ساڵی (1282)ی زاینی له دیمه‌شق وه‌فاتی کردووه. سه‌باره‌ت به گه‌ڕانه‌وه‌ی بۆ سه‌ر بنه‌ماڵه‌ی به‌رمه‌کییه‌کان ده‌ڵێن ڕاست ناکات. بۆیه ڕۆژێک خۆی له هاوڕێکانی ده‌پرسێ که ئایا خه‌ڵکی دیمه‌شق سه‌باره‌ت به‌وه چی ده‌ڵێن. ئه‌وانیش له وه‌ڵامدا ده‌ڵێن: له‌وه‌دا به درۆزنت ده‌زانن و ، ئه‌ویش ده‌ڵێ: ئه‌گه‌ر درۆم بکردایه ده‌مووت که من ده‌گه‌ڕێمه‌وه سه‌ر عه‌باس ، یان عه‌لی کوڕی ئه‌بی تالیب ، یان یه‌کێک له یاوه‌ران. درۆی گه‌ڕانه‌وه سه‌ر نه‌ته‌وه‌یه‌ک که فارس بوون و هیچ ئاسه‌وارێکیشیان نه‌ماوه سودی چییه؟\nموسعه‌بی کوڕی عومه‌یه‌ر\nموسعه‌بی كوڕی عه‌مه‌یر (ڕه‌زا و ڕه‌حمه‌تی خوای لێبێت).. یه‌كه‌م سه‌فیری ئیسلام بوو و ، پێغه‌مبه‌ری خوا (صلی الله علیه وسلم) له مه‌كه‌وه ناردنی بۆ مه‌دینه تا ببێته یه‌كه‌م سه‌فیری ئیسلام. موسعه‌ب له ناو موسوڵماناندا پێی ووتراوه (موسعه‌ب الخیر). موسعه‌ب جوانترین و قۆزترین و بۆنخۆشتری گه‌نجی مه‌كه بوو و ، جوانییه‌كه‌ی بوو بووه باسی دانیشتن و كۆبوونه‌وه‌كانیان و ، خۆشی گوڵی مه‌جلیسیان بوو. مێژوو نووسه‌كان ده‌ڵێن: (كان اعطر اهل مكه). بۆنخۆشترین كه‌سی شاری مه‌كه بوو. له‌ناو نازی دایك و باوكی و خێزانێكی ده‌وڵه‌مه‌ندی چاو تێردا گه‌وره ببوو. ئه‌ویش وه‌ك گه‌نج و پیر و ژنانی شاری مه‌ككه بانگه‌وازی ئیسلامی بیستبوو. ڕۆژێك بێ ئه‌وه‌ی واسیته‌یه‌ك په‌یدا بكات ، یان ترسی هه‌بێت ، یان شه‌رم بكات ، بێ دوو دڵی و ڕاڕایی ، ڕووی كرده سه‌فا و چووه ماڵی ئه‌رقه‌می كوڕی ئه‌بی ئه‌رقه‌م ، ئه‌و جێیه‌ی كه پێغه‌مبه‌ری خوا (صلی الله علیه وسلم) موسوڵمانانی تیایدا فێری ئیسلام ده‌كرد و ئه‌وه‌ی به وه‌حی بۆی ده‌هاته خواره‌وه پێی ڕاده‌گه‌یاندن.\nئه‌بو ذری غه‌فاری\nناوی (جوندوبی کوڕی جه‌ناده) یه و ، پێش ئه‌وه‌ی محمد (صلی الله علیه وسلم) ببێته پێغه‌مبه‌ر ، ئه‌و عیباده‌تی خۆی کردووه. به‌ڵام وه‌ک له‌و سه‌رده‌مه‌دا باو بووه ، ڕێگری کردووه و ، له‌وه‌شدا ئازا بووه و، ئه‌و کاره‌ی به ته‌نها کردووه.\nئه‌بو ذر له مه‌ککه موسوڵمان بووه و ، دوای موسوڵمان بوونی گه‌ڕاوه‌ته‌وه بۆ ناو قه‌مه‌که‌ی خۆی له (غه‌فار) و ، دوای شه‌ڕه‌کانی به‌در و ئوحود و خه‌نده‌ق چۆته مه‌دینه. ئیبن عه‌باس (ڕه‌زای خوای لێ بێت) موسوڵمان بوونی ئه‌بو ذر به‌م جۆره‌ی خواره‌وه ده‌گێڕێته‌وه و ، ده‌فه‌رمووێ:\nئه‌بو ذر خۆی ده‌گێڕێته‌وه و ده‌ڵێ: من یه‌کێک بووم له پیاوه‌کانی (غه‌فار). جارێک بیستمان که یه‌کێک له مه‌ککه په‌یدا بووه و ، ئددعای ئه‌وه ده‌کات که پێغه‌مبه‌ره. به براکه‌م ووت: بڕۆ بۆ لای ئه‌و پیاوه و\nناوی: عومه‌یری کوڕی زه‌یدی کوڕی قه‌یس الانصاری الخزرجییه.\nگه‌لێک نازناوی جوانی هه‌بووه ، له‌وانه: ئیمامی پێشه‌وا (الامام القدوة) و (قاضی دمشق) و ، دانای ئوممه‌ت (حکیم الامة) و ، گه‌وره قورئان خوێنی دیمه‌شق (سید قراء دمشق). هاوڕێی پێغه‌مبه‌ری خوا (صلی الله علیه وسلم) بووه و ، یه‌کێک بووه له‌و یاوه‌ره که‌مانه‌ی له لای پێغه‌مبه‌ری خوا خۆی (صلی الله علیه وسلم) قوئانیان خوێندۆته‌وه. جگه له‌ویش لای که‌سی تر موراجه‌عه‌ی نه‌کردۆته‌وه. هه‌ر له ژیانی پێغه‌مبه‌ری خوادا (صلی الله علیه وسلم) یه‌کێک بووه له‌و یاوه‌رانه‌ی که قورئانیان کۆکردۆته‌وه.\nله سه‌رده‌می خه‌لافه‌تی عوسمانی کوڕی عه‌فاندا (ڕه‌زای خوای لێ بێت) له پێشه‌وه‌ی قورئای خوێنه‌کانی دیمه‌شق بووه.\nمه‌عاذی کوڕی جه‌به‌ل\nناوی مه‌عاذی کوڕی جه‌به‌لی کوڕی عه‌مری کوڕی ئه‌وسی خه‌زره‌جی ئه‌نصارییه. نازناوی (آبو عبدالرحمن)ی هه‌بووه. کاتێک که موسوڵمان بووه ته‌مه‌نی (18) ساڵ بووه. ئیسلام بوونه‌که‌شی کاتێک بووه که سه‌رۆکی عه‌شره‌ته‌که‌ی که ناویان (خه‌زره‌ج) ده‌بێت ، موسوڵمان ده‌بێت و ، به دوای ئه‌دا هه‌موو خه‌ڵکه‌که‌شی موسوڵمان ده‌بن. مه‌عاذیش یه‌کێک ده‌بێت له‌و خه‌ڵکه. مه‌عاذ له مه‌دینه‌وه ده‌چێته مه‌ککه و ، شه‌وی (عه‌قه‌به‌ی دووه‌م) به‌یعه‌ت ده‌دات به پێغه‌مبه‌ری خوا (صلی الله علیه وسلم). ئیتر دوای ئه‌وه به‌رده‌وام له گه‌ڵ پێغه‌مبه‌ری خوا ده‌بێت (صلی الله علیه وسلم) و ، هه‌موو ئه‌و ڕووداو و به‌سه‌رهاتانه ده‌بینێ که پێغه‌مبه‌ری خوا (صلی الله علیه وسلم) بینیونی. هه‌روه‌ها فه‌رمووده‌یه‌کی زۆری له خودی پێغه‌مبه‌ری خواوه (صلی الله علیه وسلم) وه‌رگرتووه و گێڕاوه‌ته‌وه.\nمه‌عاذ وه‌ک پێغه‌مبه‌ری خوا (صلی الله علیه وسلم) وه‌سفی ده‌کات زاناترینی ئوممه‌تی ئیسلام\nعبدالله‌ی کوڕی سه‌لام\nمرۆڤ وه‌ک جامێک وایه ، ڕه‌نگی ئه‌و کۆمه‌ڵ و کولتور و داب و نه‌ریت و میراتیانه ده‌داته‌وه که تیایدا ده‌ژی و ، له گه‌ڵیاندا گه‌وره ده‌بێ و ، خۆی کاری تێکردوون و ئه‌وانیش کاریان له‌م کردووه. هه‌ندێک هه‌ن به شێوه‌یه‌ک بروز ده‌که‌ن که ده‌بنه پێشه‌وا و ، یان ده‌بنه فاکته‌رێکی کاریگه‌ر له کۆمه‌ڵدا و ، جێ ده‌ستیان له گۆڕانکارییه‌کاندا دیار ده‌بێت. مرۆڤی واش هه‌یه که ده‌گاته قۆناغی بیرکردنه‌وه و ، خۆ و ده‌وروپشت ناسین ، له‌و داب و نه‌ریتانه پاشگه‌ز ده‌بێته‌وه که له سه‌ریان په‌روه‌رده بووه ، چونکه به چه‌وتیان ده‌زانێ. به‌ڵام هه‌ندێکیش هه‌ن له سه‌ریان به‌رده‌وام ده‌بن با که‌م و کورت و سه‌قه‌تیش بن. ئه‌مانه بێگوومان هۆکاری خۆیان هه‌یه.\nئه‌م سه‌حابیه به‌ڕێزه‌ش (عبدالله‌ی کوڕی سه‌لام) یه‌کێک بووه له که‌سه به‌ناوبانگه‌کانی ناو میلله‌تی خۆی و ، گوێیان بۆ گرتووه. به‌ڵام کاتێک له‌و لووتکه‌ی ناسراوویه‌وه و ، له‌و لووتکه‌ی ده‌سه‌ڵاته‌وه گۆڕاوه\nجابان کوردی ( هاوه‌ڵی پێغه‌مبه‌ر)\nله کۆنه وه له نێو میلله تی کوردا تایفه یه کی گه وره هه بوو که له مێژودا به ناوی جیاواز جیاوازهاتون وه کوو جابان، کابان، گاوان، جاوان، جافان و جاف ناوو براون، ئه م ئیستلاحانه له کتێبه مێژوه کۆنه کان وه کوو ئیبن ئه سیر- عیماد ئه سفه هانی له سه ده ی 6 هیجری، سه فه ر نامه ی ئیبن به توته- مروج الذهب مه سعودی- قاموس المحیط فیروز ئابادی- تاریخی ئه مین زه کی به گ و ...هاتوه ، کۆمه ڵێک وه ک مامۆستا هه ژاری موکریانی ده ڵێت: تایفه ی جابان هه بوه به ڵام ئێسته وجودیان نیه، دوکتور موسته فا جه واد ده ڵێت: ئه وان دوای هێرشی هۆلاکو بۆ به غدا به شێوه یه کی ئوتوماتیکی بون به عه ره ب به درێژای ڕه ووڕه وه ی مێژو، به ڵام ئه وه ی که نزیکه له ڕاستی ئه وه یه که تایفه ی جافی ئه مڕۆ له کوردوستانی باشور و ڕۆژئاوا که ده ژین له وه چه ی هه مان تایفه ن.\nله مێژودا شتێکی ڕوونه که له نێوان هاوه ڵانی پێغه مبه رمان ره سولی خوا که سێک هه بوه که به\nعه‌دی کوڕی حاته‌می طائی\nکه باس له سه‌خاوه‌ت و میوانداری ده‌کرێت باسی حاته‌می طائی ده‌کرێت. عه‌دی کوڕی که دوای موسوڵمان بوونی ده‌بێته یه‌کێک له یاوه‌ره‌کانی پێغه‌مبه‌ری خوا (صلی الله علیه وسلم). ئه‌م یاوه‌ره به‌ڕێزه به‌سه‌رهاتێکی زۆر پڕ نرخ و به‌های له گه‌ڵ پێغه‌مبه‌ری خوادا هه‌یه (صلی الله علیه وسلم).\nئێمه‌ش بۆ ئه‌وه‌ی ژیانی ئه‌و یاوه‌رانه به ژیانی پێغه‌مبه‌ری خواوه (صلی الله علیه وسلم) گرێ بده‌ین و ، ژیانی هه‌مووشیان به ژیانی خۆمانه‌وه گرێ بده‌ین ، جێی خۆیه‌تی بچینه ناو ژیانی ئه‌و یاوه‌رانه‌وه.\nیاوه‌ره‌کانی پێغه‌مبه‌ری خوا (صلی الله علیه وسلم) ڕه‌نگدانه‌وه‌ی هه‌موو ئه‌و سیفاته باشانه بوون که ده‌بێ له مرۆڤی دادپه‌روه‌ردا هه‌بن. یاوه‌ری ده‌وڵه‌مه‌ند هه‌بووه ، یاوه‌ری هه‌ژار هه‌بووه ، یاوه‌ری خاوه‌ن سه‌برێکی دوور و درێژ هه‌بووه ، یاوه‌ری پشوو که‌میش هه‌بووه. به‌ڵام ئه‌وه‌ی خاڵی هاوبه‌ش بووه له نێوانیاندا دادپه‌روه‌ری بووه. جێی گومان نه‌بوون و ، هه‌ر که‌سێک گومانیان لێبکات و پێی وابێت عادل نه‌بوون ، ده‌بێ به ئیمانی خۆیدا بچێته‌وه. ئه‌حمه‌د ئه‌مین له کتێبه‌که‌یدا (فجر الاسلام) ده‌ڵێ: زۆرینه‌ی ئه‌وانه‌ی ڕه‌خنه‌یان له حه‌دیث گرتووه ، یاوه‌ره‌کانی پێغه‌مبه‌ریان به دادپه‌روه‌ر حیساب کردووه و ، به هیچ جۆرێک تانه‌یان لێنه‌داوون و ، له‌بیرچوونه‌وه و درۆیان نه‌خستوونه‌ته پاڵ ، مه‌گه‌ر که‌مێکیان نه‌بێ که خستوویاننه‌ته ئه‌و قاڵبه‌ی که خه‌ڵکی تریان تێکردووه. ئه‌م ئه‌گه‌ره به شوبهه لێکدراوه‌ته‌وه زانایان فه‌رموویانه که ئیمامه‌کانی ئیسلام و ڕه‌خنه‌گره‌کانی حه‌دیث و ، ئه‌هلی سوننه و جه‌ماعه ، هیچیان گومانیان له دادپه‌روه‌ری یاوه‌ره‌کانی پێغه‌مبه‌ری خوا (صلی الله علیه وسلم) نه‌بووه و ،\nعه‌مری کوڕی جه‌مموح\nئه‌م یاوه‌ره‌ی پێغه‌مبه‌ری خوا (صلی الله علیه وسلم) له ته‌مه‌نی (60) ساڵیدا موسوڵمان بووه و ، قاچێکی به ته‌واوه‌تی شه‌ل بووه و ، کاری کردۆته سه‌ر ڕۆیشتنه‌که‌ی. به‌ڵام ئه‌و شه‌لینه ڕێی ئه‌وه‌ی لێنه‌گرتووه که بچێته جیهاد له گه‌ڵ پێغه‌مبه‌ری خوادا (صلی الله علیه وسلم).\nئه‌م یاوه‌ره خۆشه‌ویسته‌ی پێغه‌مبه‌ری خوا (صلی الله علیه وسلم) پێش موسوڵمان بووی یه‌کێک بووه له ناوداره‌کانی شاری یه‌ثریب و ، ده‌ستڕۆیشتوو بووه و ، خه‌ڵکی گوێیان بۆ ئامۆژگارییه‌کانی گرتووه و ، له مه‌جلیسیدا دانیشتوون. عه‌مری کوڕی جه‌مموح سه‌رۆکی خێڵی (سه‌لمه‌ی مسوه‌د) بووه. له‌و سه‌رده‌مه‌دا ، وه‌ک سه‌رده‌می ئه‌مڕۆی ئێمه ، هه‌ندێک سه‌رۆک و کاربه‌ده‌ست خاوه‌نی چه‌ند ئیمتیازاتێک بوون. ئه‌مڕۆ خه‌ڵکانێک هه‌ن خاوه‌نی فڕۆکه‌خانه‌ی تایبه‌تی خۆیانن و ، هه‌ندێکی تر هه‌ن به‌وه ناسراوون که ئوتومۆبێکی تایبه‌تیان له کۆپانیاکه‌وه بۆ دروست ده‌کرێ. له‌و سه‌رده‌مه‌شدا\nعبد الله بن مبارك ، ابو عبد الرحمن\nئاماده‌كردنی: ده‌ریای نوور\nباوکی پیاوێکی تورکی بوو پاسه‌وانی کابرایه‌کی خه‌وارزمی بوو ، کابرای خه‌وارزمی زۆر ده‌وڵه‌مه‌ندبو، ڕۆژێك چوبو ناو باخه‌که‌ی داوای هه‌نارێکی کرد بۆی هێنا ترشبو ووتی دانه‌یه‌کیترم بۆ بهێنه بۆیهێنا ئه‌ویش هه‌روه‌کو ئه‌و وابو ، کابرای خه‌وارزمی ووتی ئه‌وه هه‌موی ترشه ؟ ووتی : نازانم ! ووتی ئه‌ی چۆن لێت نه‌خواردوه تاقی بکه‌یته‌وه ؟ ووتی نه‌خێر من ئه‌مینم له‌سه‌ری چۆن لێی بخۆم ؟\nکابرای خه‌وارزمی زۆر سه‌رسامبو ماوه‌یه‌کی زۆر تاقی ده‌کرده‌وه‌و چاودێری ده‌کرد ، تاوه‌کو وایلێهات که کچه‌که‌ی خۆی بداتێت که ته‌نها کچێکی هه‌بوو ، پاشان مردو هه‌مو سه‌روه‌ته‌که‌ی بۆ کچه‌که‌ی به‌جێما و عبد الله کوڕی مبارك له‌دایكبو پاشان باوکیشی مرد عبدالله به‌هه‌تیوی به‌خێوکرا له‌به‌رده‌ست دایکیدا .\nکابرایه‌کی خزمی خۆی که ناوی صخر ی کوڕی مبارك بوو ده‌گێڕێته‌وه که له‌ته‌مه‌نی منداڵیدابوین نزیکه‌ی سیانزه‌ساڵیدابوین ، ڕێگامان که‌وته شوێنێك که پیاوێك ووتاری ده‌دا به‌ڵام ووتاره‌که‌ی


ئایندەی پەیوەندییەکانی دوو ئەنجوومەنە کوردییەکەی سووریا | CFS Center\nHome / بیروڕا / ئایندەی پەیوەندییەکانی دوو ئەنجوومەنە کوردییەکەی...\nسەنتەری ئەسباری رۆژھەڵاتی ناوەڕاست بۆ توێژینەوە\nوەرگێڕان: یاسین تەھا\nلە 16-ی كانوونی دووەمی 2020، فەرماندەی گشتیی هێزەكانی سووریای دیموكرات، مەزڵوم عەبدی، دەستپێشخەرییەكی ڕاگەیاند بۆ نزیككردنەوەی لایەنەكانی بزاڤی سیاسیی كوردی لە یەكتر، لەسەروو هەمووشیانەوە ئەو دوو لایەنە كوردییەی كە زۆرترین ئامادەیی و ڕۆڵ و جەماوەریان هەیە، ئەوانیش پارتی یەكێتیی دیموكراتی (PYD) و ئەنجوومەنی نیشتمانیی كوردی (ENKS)ن. پەیەدە لە ڕووی سیاسەت و ئایدۆلۆژیاوە نزیكە لە پارتی كرێكارانەوە (PKK)، دامەزرێنەری ئەنجوومەنی ڕۆژئاوای كوردستانیشە، ئەنەكەسەش پێكهاتەیەكە لە پارتە كوردییە جەماوەرییەكانی سووریا و لە ڕووی ئایدۆلۆژی و سیاسییەوە نزیكە لە پارتی دیموكراتی كوردستانی عێراقەوە.\nدەستپێشخەرییەكەی مەزڵوم عەبدی، بە سیفەتی فەرماندەی گشتیی گەورەترین ڕێكخستنی سەربازیی ڕۆژهەڵاتی فوڕات خرایە ڕوو، كە دەتوانێت دیدی نێوان هێزە سیاسییە كوردییەكان بەبێلایەنی بخاتە ڕوو، ئەمەش لەپاش دەیان نێوانگریی نێوان هەردوو لادا هات كە لە ساڵی (2014)ەوە مەسعوود بارزانی سەرۆكایەتیی دەكات، پاشان چەندین هێزی تری هەرێمی و نێودەوڵەتی دەستوەردانیان تێدا كردووە، لەوانەش وڵاتە یەكگرتووەكانی ئەمەریكا و وڵاتانی یەكێتیی ئەورووپا، بەڵام لەو كاتانەدا هەمیشە هەلومەرجە بابەتییەكانی شێوازەكانی گرژی؛ بەسەر توانای ڕێككەوتندا زاڵ دەبوون.\nبنەماكانی ناكۆكیی نێوان هەردوو لا\nوەك گرووپە جەماوەرییەكانی تری سووریا، كوردەكانیش لە دەمی هەڵایسانی شۆڕشەوە لە پەرتەوازەییەكی گەورەدا دەژین، دابەشبوونی ئەوان لەنێوان لە دوو ئەنجوومەندا بەرجەستە بووە كە ئەنجوومەنی نیشتمانیی كوردستان و ئەنجوومەنی ڕۆژئاوای كوردستانە، ناكۆكییەكانی ئەوانیش دەكرێت لەسەر پێنج بنەما لێك بدرێنەوە:\nهێزەكانی ئەنجوومەنی نیشتمانیی كوردیی سووریا دژی ڕژێمی ئەسەد بوون لە ڕۆژگاری سەرەتای سەرهەڵدانی شۆڕشەوە، هەر لەسەر ئەم هەڵوێستەش مانەوە لەو كاتانەی چوونە ناو ئەنجوومەنی نیشتمانیی سووریا، پاشان ئیئتیلافی نیشتمانیی سووریا، پاشان دەستەی باڵای دانوستان. بە پێچەوانەی ئەوەشەوە، پەیەدە پێی وا بوو بەرژەوەندیی باڵای كورد لەوەدایە كوردی سووریا لەنێوان ڕژێم و هێزە ڕكابەر و ئۆپۆزسیۆنەكاندا بمێننەوە. لەسەر ئەم بنەمایەش چووە ناو ڕێككەوتنی ناڕاگەیەنراوەوە لەگەڵ ڕژێمی سوریا، ئەزموونی خۆیشی پەرە پێ دا لە بەرهەڵستكاریی هێزە ئیسلامییە توندڕەوەكان.\nپەیەدە پێی وایە پڕۆژەی سیاسی و سەربازیی ئەو كە خۆی لە كانتۆنەكان و هێزەكانی سووریای دیموكرات و دامودەزگا ئەمنی و ئابوورییەكانی تردا بەرجەستە كردووە، واقیعێكە لەسەر بنەمای ئەوەی سەركەوتنی بەدەست هێناوە لە شەڕی سووریا. بەڵام ئەنجوومەنی نیشتمانیی كوردی لە سووریا، گومان لەسەر ئەو دەستكەوتانە دروست دەكات، پێشی وایە لەلایەن یەك ڕەنگی سیاسییەوە دامەزراون، بەبێ ئەوەی سازان و شەرعیەتی هەڵبژاردنیان هەبێت لە بنكە جەماوەرییە كۆمەڵایەتییەكانەوە، لەسەر ئەم بنەمایەش داوای سەرلەنوێ پێكهێنانەوەی ئەو دامەزراوانە دەكات لەسەر بنەمای نوێ.\nپەیەدە پێی وایە پڕۆژە بنەڕەتییەكەی ئەو، تۆڕێكی بەرفراوان سازانی هەیە لەگەڵ هێزە نێودەوڵەتییەكان بۆ كۆنترۆڵكردنی بەرفراوانترین ڕووبەر لە سووریا و سەپاندنی مەرجی سیاسی لە پێگەی هێزی سەربازییەوە. ئەمە لە كاتێكدا هێزەكانی ئەنەكەسە باس لەوە دەكەن ئەو جۆرە بیركردنەوەیە؛ خەونە نەتەوەییەكانی كوردی سووریا لەبار دەبات و جۆرەها شەڕی ناوخۆیی و لابەلا لە ڕۆژهەڵاتی فوڕات دروست دەكات، بەتایبەت لەنێوان كورد و عەرەبدا. بە ڕای ئەم ئەنجوومەنە، پرسی كورد دەبێ قەتیس بكرێت لەو جوگرافیایانەی زۆرینەی كوردن، بەبێ ئەوەی هەوڵی كۆنترۆڵكردنی جێگەی تر بدرێت.\nدوژمنایەتییەكی ئایدۆلۆژی و سیاسی هەیە لەنێوان پەیەدە و توركیا، لە كاتێكدا ئەنەكەسە خۆی لە بەریەككەوتن لەگەڵ توركیا دەپارێزێت بەو پێیەی هێزێكی هەرێمایەتیی بەهێزە و هەر چەشنە دژایەتی و بەریەككەوتنێك لەگەڵیدا؛ خەونە نەتەوەییەكانی كورد لەبار دەبات.\nپەیەدە پێی وایە كوردانی سووریا دەبێت وەك لایەنی سێیەم بەشدار بن لە دانوستانەكانی پەیوەست بە سووریا لەنێوان ڕژێم و ئۆپۆزسیۆن، بەڵام ئەنەكەسە پێی وایە ئەوە دەبێتە هۆی یەكگرتنی ئەو دوو لایەنە دژی خواستە نەتەوەییەكانی كورد، لەبریی ئەمە پێگەی كورد لەناو ئۆپۆزسیۆن پشك و چانسی باشتریان بۆ دابین دەكات بۆ دیاریكردنی سیماكانی سووریای ئایندە.\nپاڵنەری پێكهاتنی هەردوو ئەنجوومەنەكە\nچاودێران باوەڕیان وایە هەردوو لایەنە كوردییەكە لەژێر كاریگەریی گوشارەكانی سەریان، بەرەو پێكهاتن دەڕۆن لەگەڵ ئەو پێشبینییانەی هەیانە بۆ دەستكەوتەكانی ئەو هەنگاوە كە دەكرێت لەسەر دوو ئاست پۆلێن بكرێت:\nپەیەدە لە چەند ئاڕاستەیەكەوە خەریكی دانوستانە لە بارەی ئایندەی سیاسیی خۆیەوە، بەتایبەت لەگەڵ ڕژێمی سووریا، ڕووسیا، وڵاتە یەكگرتووەكان. هەمیشەش بەوە تۆمەتبارە كە نوێنەرایەتیی سەرجەم كوردی سووریا ناكات، ئێستا لە هەواڵدایە بۆ ڕێككەوتن لەگەڵ ئەنەكەسە بە مەبەستی زاڵبوون بەسەر ئەو لەمپەرە.\nپەیەدە باوەڕی وایە ڕێككەوتنی لەگەڵ ئەنەكەسە؛ گوشاری توركیای لەسەر كەمتر دەكات، ئەویش بە ناردنی پەیام بۆ ئەنکەرە كە ئەوەی لە ڕۆژهەڵاتی فوڕات ڕوو دەدات، پڕۆژەی “PKK” نییە.\nپەیەدە كێشەی لێكەوتەكانی دیمۆگرافیای كوردیی هەیە، دەشزانێت ناكۆكییە سیاسییەكانیان لەگەڵ ئەنەكەسە، بەردەوام هۆكاری لەقبوونی متمانەی بنكە كۆمەڵایەتییەكانی كوردە بە ئایندەی ئەو دۆخەی ئێستا لە ڕۆژهەڵاتی فوڕات بووەتە دیفاكتۆ.\nلە میانەی ئەزموونی هەردوو حیزب لە عفرین و سەری كانێ، پەیەدە تێگەیشت توركیا باش دەتوانێت شەڕی ئەوان بكات لە كەلێنی دابەشبوونی كوردەوە، ئەویش بە بڵاوكردنەوەی ئەوەی شەڕەكە تەنها لەگەڵ لایەنێكی سیاسییە نەك هێز و كۆمەڵگا كوردییەكان، ئەمە بۆ توركیا قورسە ئەگەر یەكدەنگییەكی كوردی هەبێت.\nپەیەدە دەیەوێت لە ڕێگەی ڕێككەوتنەوە لەگەڵ ئەنەكەسە؛ بچێتە ناو دانوستانەكانی سووریا، ئەمەش بكاتە دەروازە بۆ فراوانكردنی دانپێدانانی وەك لایەنێكی سیاسی لەلایەن هێزە جیاجیاكانی سووریاوە.\nئەنەكەسە باوەڕی وایە پەیەدە بە هۆی دەزگا سەربازی و خزمەتگوزارییەكانیەوە، دەستی بەسەر بنكە جەماوەرییەكانی كورددا گرتووە، ئەگەر ئەنەكەسە بەشداریی ئەوانە بكات، دەكرێت هەندێك لەو جەماوەرە بگێڕێتەوە بۆ خۆی.\nهێزەكانی ناو ئەنەكەسە كاریگەرن بە هەڵوێستەكانی هەرێمی كوردستانی عێراق، ئەم هەرێمەش پێی وایە دابەشبوونی زیاتر لە ڕۆژهەڵاتی فوڕات؛ زیانی زۆری هەیە، دەبێت ئەنەكەسە نەرمكێشیی زۆر بكات بۆ ڕەچاوكردنی ئەو دۆخە.\nئەنەكەس پێی وایە ئایندەی پڕۆسەی سیاسیی سووریا كە ئەم پشتی پێ دەبەست، زۆر شڵۆقتر و لاوازترە لەوەی هیوای ئەوەی لێ بكرێت پێگەیەكی باش بۆ هێزەكانی ئەم ئەنجوومەنە دابین بكات، بۆیە باوەڕی بەوە هێناوە بەرەو زیاتر لە ئاڕاستەیەك بڕوات.\nهێزە ستراتیژییەكانی گوشار\nلەپاش هەڵمەتی سەربازیی توركیاوە بۆ سەر سەری كانێ و گرێ سپی، ماوەی سێ مانگ؛ سێ هێزی ستراتیژی گوشاریان دەكرد لە هەردوو ئەنجوومەن تا سەرەتا پێك بێن بە شێوەیەكی سەرەتایی و دواتر قۆناغ بە قۆناغ بە شێوەی دوور مەودا. هەموو زانیارییەكان دەڵێن: ئەمەریكا، هەرێمی كوردستان، وڵاتانی یەكێتیی ئەورووپا؛ بەم ئاڕاستەیە گوشاریان كردووە، هەریەك لەو لایەنانەش پاڵنەری خۆیان هەیە، بەم جۆرە:\nئەمەریكا خەریكی داڕشتنەوەی ستراتیژیەتی خۆیەتی لە تەواوی سووریا و لە ناوچەی ڕۆژهەڵاتی فوڕات بەتایبەت، باوەڕیشی وایە دەبێت هێزە كوردییەكان لەوەدا ڕۆڵیان هەبێ. ئەمەریكییەكان باوەڕیان بەوە هێناوە پاش بەریەككەوتنیان لەگەڵ حەشدی شەعبیی عێراقی، كورد ئەو هێزەن كە زیاتر گونجاون لەگەڵ ئەمەریكا لە ناوچەكەدا.\nوڵاتە یەكگرتووەكانی ئەمەریكا نایەوێ كۆششەكانی ڕووسیا بۆ دروستكردنی ڕووبەری هاوبەش لەنێوان ڕژێمی سووریا و كوردەكان دوور لە بەندوباوە ئەمەریكییەكان بڕوات، لەم میانەیەشدا ئەمەریكاییەكان فرەجۆریی كوردیان بۆ گرنگە.\nئەمەریكا خوازیارە قەبارەی گرژییەكان و هاوكێشەی سفری توركیا لە ڕۆژهەڵاتی فوڕات خاو بكاتەوە، پێشی وایە سازانی كورد-كورد هۆكارە بەو ئاڕاستەیە، چونكە ڕێگرە لەبەردەم بانگەشەكانی توركیا لە بارەی پەیوەستبوونی كانتۆنەكان و “PKK”.\nئەمەریكا پێی وایە سازانی ناوخۆیی كورد، هۆكارە بۆ داڕشتنی سازانی كوردی عەرەبی سریانی لە ناوچەكەدا.\nهەرێمی كوردستان وا دادەنێت كە سازانی هەردوو لا، ڕووبەرێكی نفوزیی بۆ دروست دەكات لە دۆسیەی سووریا.\nهەرێمی كوردستان پەیوەندیی ئابووریی هەیە لەگەڵ ڕۆژهەڵاتی فوڕات، پێشی وایە سازانی كوردی لە ڕۆژهەڵاتی فوڕات، دەیكاتە ناوچەیەكی گەشەی ئابووری و قەبارەی ئاڵوگۆڕی ئابووریی زیاتر دەكات.\nهەرێمی كوردستان وا دادەنێت هەوڵە دووقۆڵییەكانی توركیا و سووریا بۆ لەناوبردنی ڕۆژهەڵاتی فوڕات، دژی ئاسایشی نەتەوەیی ئەمیشە، یەكڕیزیی كوردیش دەكرێت ڕێگر بێت لەوە.\nهەرێمی كوردستان كێشەی 300 هەزار ئاوارەی سووریی هەیە، پێی وایە سازانی كوردی؛ قەبارەی ئاوارەبوون و هەڵهاتن كەمتر دەكاتەوە بەرەو كوردستان.\nلە ئاسۆی بینراودا، سێ هێز لە هەوڵی لەمپەر دروستكردنن بۆ سازان و دیالۆگی ناوخۆیی هەردوو ئەنجوومەنە كوردییەكەی سووریا، ئەوەندەشی بكرێت؛ هەوڵ دەدەن ڕێگری لەوە بكەن.\nتوركیا لەسەروو ئەو هێزانەوە دێت، هەڕەشەی ئەوەش دەكات ئەنەكەسە لە هەموو چالاكییەكانی ئۆپۆزسیۆنی سووریا دەربكات. توركیا پێی وایە سازانی ئەو دوو ئەنجوومەنە، پاساوە سەرەكییەكەی ئەو بۆ تۆمەتباركردنی ڕۆژهەڵاتی فوڕات بە پەیوەستبوون بە پڕۆژەی پارتی كرێكاران لاواز دەكات، هەروەها ئەو سازانە دەرگای كۆمەكی زیاتری نێودەوڵەتی و هەرێمایەتی بۆ ڕۆژهەڵاتی فوڕات دەكاتەوە.\nڕووسیاش لای خۆیەوە پێی وایە كە سازانی كوردی؛ لە بەرژەوەندیی هەوڵەكانی ئەمەریكایە بۆ ڕێكخستنەوەی سیاسیی ناوچەكە لە دەرەوەی ڕێككەوتن لەگەڵ ڕژێمی سووریا، ئەمەش ئەركی ڕووسیا قورس دەكات بۆ زاڵبوون بەسەر ئەو ناوچەیەدا، ئەگەرچی لە ڕێگەی دانوستانی ڕژێمی ئەسەد و پەیەدەشەوە بێت.\nهەر چی ڕژێمی سووریایە لە ناوچەیەكی شڵۆقدایە لەم بارەیەوە، لە لایەك ترسی هەیە لە سازانی كوردی وەك دەروازەیەك بۆ پەرەسەندنی ڕۆژهەڵاتی فوڕات لە ڕووی سیاسییەوە، لە لایەكی تر خوازیاری ئەوەیە سازانی لایەنە جۆراوجۆرەكان دەروازەیەك بێت بۆ لاوازكردنی ئەو لایەنەی كە دانوستانی لەگەڵدا دەكات لە ڕێگەی یاریكردن بە دژیەكییە ناوخۆییەكانی ناویەوە.\nبنەماكانی سازانی نێوان هەردوو لا\nچاودێران پێیان وایە “چوار چارەسەری مامناوەند”؛ ئاستی ناكۆكییەكان نزیكتر دەكەنەوە لە یەكتر، تێزی نێوانگرەكانیش لەو بازنەیەدا دەخولێتەوە.\nلە ڕووی سیاسییەوە ڕێككەوتن لەسەر ئەوەی كوردی سووریا خۆیان دەمڕاستی خۆیان بن دوور لە هێزە كوردییە هەرێمایەتییەكان، ئەوەش كلیلی پەیوەندیی سیاسیی نێوانیان بێت، هەروەها ئەوە ببێتە ئامرازێك بۆ ئەوەی ژیانی گشتی لە ڕۆژهەڵاتی فوڕات كراوە بێت بۆ هەموو لا، بۆ هەموو جۆرە چالاكییەكی سیاسی و مەدەنی، هەروەها هەردوو لا كار بكەن بۆ دروستكردنی بەرەیەكی كوردی كە بتوانێت سازان و گونجان دروست بكات لەنێوان كورد و هاوبەشەكانیان لە عەرەب و سریان و ئەرمەن.\nهەروەها سازانی ئابووری دەبێت بەرقەرار بكرێت بە كردنەوەی وڵات لەسەر ئاستی شەفافتر، بە جۆرێك لایەنە گشتییەكان ئاگایان لە داهات و ڕێگاكانی خەرجكردنی هەبێت، چ لە داهاتی خاڵە سنوورییەكان بێت یان نەوت یان كۆمەكی دەرەكی یان باجەكان، هەروەها سەرجەم دەزگا ئابوورییەكان “وەزیفەی گشتی”یان هەبێت بۆ جەماوەر و هاوڵاتیان.\nئەمە جیا ناكرێتەوە لە خزمەتگوزاریی گشتی كە دەبێت پەیكەرەكانی پەرە بسێنن بۆ ئەوەی زیاتر گشتی و سەربەخۆ بن لە هەر پڕۆژەیەكی سیاسی، ئەم دەزگایانەش لە شارەوانیی گشتییەوە دەست پێ دەكەن تا دەگەنە وەزارەتەكان و دەزگاكانی كۆمەڵگای مەدەنی. بەڕێوەبردنی باڵای ئەم دەزگایانەش دەبێت بەپێی سازان بێت، بۆ ئەوەی نەبنە ئامراز بۆ هەژموون بەسەر بنكە جەماوەری و كۆمەڵایەتییەكانی كورد.\nلە كۆتاییدا دۆسیەی سەربازی زۆر جێگەی مشتومڕ دەبێت، چونكە هەردوو لا وا دادەنێن كە هەژموونی ئەمنی و سەربازی؛ بنەمای هەژموونی سیاسییە. بەڵام چاودێران پێیان وایە ڕازیبوونی هێزەكانی سووریای دیموكرات بە گۆڕینی ئەركی لەشكری ڕۆژ كە پێنج هەزار سەربازن و لە هەرێمی كوردستاندان بۆ ئەوەی ببنە هێزی ئاسایشی ناوخۆ، ئەوە باشترین چارەسەرە بۆ ئەم دۆسیەیە.\nپێنج دەرەنجامی پوخت لە دانوستانی هەردوو لا هەن:\nگوشاری ئەمەریكی و كوردی عێراق بە ئاڕاستەی سازانن لەسەر بەرزترین ئاست، بەڵام كێشەی میكانیزمیان هەیە بۆ دروستكردنی ئامرازی گوشاری ڕوون.\nهەردوو لا پێوستیان زۆرە بە سازان، بەڵام لە میكانیزمدا ناكۆكن كە دەبێت پێشتر لەسەری ڕێك بكەون، ئەنەكەسە بۆ ڕێككەوتنی گشتگیر هەوڵ دەدات، لە كاتێكدا پەیەدە دەیەوێت تەنها ڕێككەوتنێكی سیاسی بێت.\nئەنەكەسە كێشەی هەبوونی میكانیزمی بڕیاردانی بوێرانەی هەیە بە ئاڕاستەی بڕیاری سازان، ئەمەش ڕاڕاییەكە لە ترسی لەدەستدانی سەكۆ جیاوازەكانەوە هاتووە، ئەگەر ڕێككەوتن لەگەڵ پەیەدە ڕێكوپێك و بەرهەمدار نەبێت.\nچاودێران پێیان وایە سازانی سیاسی لەو ناوچەیە لەنێوان هێزە كوردییەكاندا، ڕێگەخۆشكەرە بۆ سازانی تری سیاسی، بەتایبەت لەنێوان كورد و عەرەب.\n5. سازانی كوردی؛ میكانیزمێك دەبێت بۆ كارتێكردن لە پڕۆسەی دانوستانی گەورەی سووریا، ئەگەریش هەیە كورد وەك لایەنێكی سەربەخۆ بچنە ئەو دانوستانە.\nچارەسەری کێشەی ئاسایش لە کەرکوک\nتیۆری جەنگی ڕەوا\nخوێندنەوەی کتێبی “مرۆڤی عاقڵ؛ مێژوویەکی کورتی جۆری مرۆیی”


عراق به‌رهه‌مى له غاز شل به‌رزه‌و كرد ئه‌را 16 هه‌زار ته‌ن رووژانه - شـه‌فـه‌ق نيـوز\nهــــه‌واڵ عــیراق عراق غاز شل به‌رزه‌و كرد\nشه‌فه‌ق نيوز/ كۆمپانياى گشتى پڕكردن و خزمه‌تگوزاريه‌يل غاز ئاشكراى پلان وه‌زارى كرد له به‌رزه‌وكردن ريژه‌ى وه‌به‌رهاوردن غاز شل له پرووسه‌ى به‌رهه‌م نه‌فتى ئه‌را 16 هه‌زار ته‌ن رووژانه له‌ماوه‌ى سێ ساڵ ئاينده، و جه‌ختيش له‌وه كرد به‌رهه‌م ئيسه ئه‌ڕه‌سێده 6 هه‌زار ته‌ن.\nله‌ى باوه‌ته‌و، رووژنامه‌ى نيمچه فه‌رمى ئه‌لسه‌باح له زووان عه‌لى موسه‌وى وه‌ڕيه‌وبه‌ر گشتى كۆمپانياى ناوبرياێ وت: كۆمپانياگه له ماوه‌ى گوزه‌يشت كه‌ميگ سه‌ركه‌فتگه له وه‌ده‌سهاوردن باوه‌ڕنامه‌ى(ئايزۆ)له يه‌كيگ له كۆمپانيايه‌يل جه‌هانى تايبه‌ت وه‌ى بواره‌و ئى باوه‌ڕنامه‌يشه نيشانه‌يگه له‌بان خاسى و كار وه‌و پێوه‌ره‌يل جه‌هانى و يه‌يش خواست ئه‌را ئه‌وه‌گ كۆمپانياگه پشت وه‌پى بووه‌سێد له ئاسته‌يل تايبه‌تمه‌ندى جياجياى.\nباس له‌وه‌يش كرد كۆمپانياگه له ماوه‌ى گوزه‌يشت چشته‌يل تازه‌يگيش زياێ كردگه، له‌وانه‌يش دامه‌زرانن سيسته‌مه‌يل غاز ئه‌را سه‌ياره‌يليگ ك وه سووته‌مه‌نى كار ئه‌كه‌ن له‌جياى به‌نزين و وه‌كارهاوردن غاز شل ئه‌را پرووژه‌يل پيشه‌سازى جوور كارخانه‌يل تابووق و كاره‌يل تر.\nلە باوه‌ت هەڵمەتەگەی بارەگای کەتایب مەلا تەڵال ووردەکاری نوویگ راگەینێد


📝 To all peace and freedom-loving people and the Humanitarian organisations курдские документы\n📅 Добавлен Feb 5 2018 11:30PM\nThe Kurdish region of Afrin which is located in th [ Больше... 👁] ✖ ✖ ✖ 0 1 ✔ 93% ✍ H.B. 5-2-2018 23:30:02\n📊 پڕۆژەکانی وەبەرهێنان پاشەکشەیان کردووە Статистика и опросы\n📅 Добавлен Feb 1 2018 9:27PM\nدواڕۆژ، سامان قوبادی پڕۆژەکانی وەبەرهێنان بەڕێژەی [ Больше... 👁] ✖ ✖ ✖ 0 1 ✔ 93% ✍ H.B. 1-2-2018 21:27:04\n✌ جكرخوين الكي (سرحد دورموش) мученики\n📅 Добавлен Jul 10 2018 11:06AM\nالاسم الحركي: جكرخوين الكي الاسم الحقيقي: سرحد دو [ Больше... 👁] ✖ ✖ ✖ 0 1 ✔ 80% ✍ M.B. 10-7-2018 11:06:42\n👫 حاسڵ عەزیزی биография\n📅 Добавлен Feb 1 2018 9:40PM\n👁 Этот пункт был просмотрен раз 6,036\n... [ Больше... 👁] ✖ ✖ 0 1 ✔ 82% ✍ H.B. 1-2-2018 21:40:35\n✌ دشتي أمانوس (محمود حسين) мученики\n📅 Добавлен Jul 6 2018 9:18AM\nالاسم الحركي: دشتي أمانوس الاسم الحقيقي: محمود حس [ Больше... 👁] ✖ ✖ 0 1 ✔ 90% ✍ M.B. 6-7-2018 9:18:28\n📊 سوپای تورک لە 13 ڕۆژدا 104 هاوڵاتی مەدەنیی لە سنووری عەفرین کۆمەڵکوژکردووە Статистика и опросы\n📅 Добавлен Feb 1 2018 2:05PM\nبەڕێوبەری نەخۆشخانەی ئاڤرین لە عەفرین ڕایگەیاند، ک [ Больше... 👁] ✖ ✖ ✖ 0 1 ✔ 93% ✍ S.E. 1-2-2018 14:05:01\n📝 سکاڵای یاسایی لەلایەن بزووتنەوەی ئیسلامی کوردستان لەسەر پێشەوا نەبەرد курдские документы\n📅 Добавлен Feb 4 2018 10:11PM\nسکاڵای یاسایی لەلایەن بزووتنەوەی ئیسلامیی کوردستان [ Больше... 👁] ✖ ✖ 0 1 ✔ 91% ✍ M.B. 4-2-2018 22:11:38\n👁 Этот пункт был просмотрен раз 3,350


پایە و ئەرکانەکانی ڕۆژوو: ماڵپەڕی وەڵامەکان\nڕۆژووجۆرەکانى ڕۆژوو لەگەڵ شەرت و ڕوکنەکانى پایە و ئەرکانەکانی ڕۆژوو\nپایە و ئەرکانەکانی ڕۆژوو\nپایە و ئەرکانەکانی ڕۆژوو چین؟ گەر بانگی بەیانی بدات و کەسێک خواردن لەدەمی دا بێت چی بکات؟ وە گەر کەسێک ڕۆژووەکەی شکاند و پاشان سوارى تەیارە بوو کە تەیارەکە بەرز بویەوە بینى خۆر ئاوانەبووە ئایا ڕۆژوەکەی دروستە؟\nپایە و ئەرکانەکانی ڕۆژوو دوو دانەیە:\nیەکەم: خۆ گرتنەوە لەو شتانەی ڕۆژوو دەشکێنن.\nپێویستە لەسەر ڕۆژوووان خۆی بگرێتەوە لەهەموو ئەو شتانەی ڕۆژوو بەتاڵ دەکاتەوە ، وەک خوادن وخواردنەوە وجیماع ، هەریەک لە(ابنُ حَزمٍ، وابنُ عبدِ البَرِّ، وابنُ تَيميَّةَ) کۆدەنگیان لەم بارەیەوە نەقڵ کردووە.\nدووەم: تەواو کردنی کاتی بەڕۆژوو بوون:\nیەکەم : سەرەتای ڕۆژوو و خۆگرتنەوە لەو شتانەی ڕۆژوو دەشکێنن:\nپێویسته لەسەر ڕۆژووەوان لەبانگی بەیانیەوە خۆی بگرێتەوە لەخواردن وخواردنەوە ، ئەمەش بۆ چوونی گشت زانایانە ، وکۆدەنگی لەبارەوە نەقڵ کراوە.\nتێبینى: دوو جۆر فەجر هەیە:\nفەجری سادق و فەجری کازب ،چەند جیاوازیەکیان هەیە ،کەبریتین لە:\n1- فەجری کازب: ڕوناکیەکەی درێژە لەئاسماندا ، وپان نی یە ، بەڵام فەجری سادق: ڕوناکیەکەی پانە لەئاسماندا ولەخۆر هەڵاتەوە بۆ خۆر ئاواوە.\n2-فەجری سادق: تاریکی لەدواوە نی یە ، بەڵکو ڕوناکییەکەی زیاد دەبێت تاوەکو خۆر هەڵاتن ، بەڵام فەجری کازب: دوای ڕوناکییەکەی تاریکی دێت ، هەرلەبەر ئەمەی پێ دەوترێت (فەجری کازب) چونکە ڕوناکیەک دێت وپاشان نامێنێت.\n3- فەجری سادق: نوساوە بەنوکی شاخ وکێوەکان ولەکۆتای ئاسماندا کەدیارە، بەڵام فەجری کازب : لەنێوان ڕوناکییەکەی کۆتای ئاسمان کەدیارە تاریکیەک بەدی دەکرێت. ((لقاء الباب المفتوح لابن عُثَيمين)) (رقم اللقاء: 62).) ،\n- بانگی بەیانی بدات وخواردن لەدەمی دا بێت :\nهەرکەسێک لەکاتی بانگی بەیانی دا ، لەو کاتەدا خواردن لەدمی دا بوو ئەوا پێویستە فڕێی دات وڕۆژووەکەی تەواو بکات ، خۆ ئەگەر قوتی دا ئەوا ڕۆژووەکەی بەتاڵ دەبێتەوە ، ئەمە بەکۆدەنگی زانایانی چوار مەزهبەکە.\nجا واجبە هەرکە گوێی لەبانگ بوو یەکسەر دەس هەڵگرێت لەخواردن وخواردنەوە گەر لەکاتی خۆیدا بانگ دەدرا بەڵام گەر زوو بانگی دەدا ئەوا واجب نی یە دەس لەخواردن وخواردنەوە هەڵگرێت ، بەڵکو دروستە بخوات وبخواتەوە تاوەکو فەجر دەردەکەوێت و بانگ دەدات ، ئەمە لەحاڵەتێکدا دڵنیا بێت بانگ بێژ زوو بانگ دەدات ، یاخود لەچۆڵیەک بێت وبتوانێت فەجر ببینێت ؛ وفەجر نەبینێت ئەوا پێویست نی یە دەس لەخواردن وخواردنەوە هەڵگرێت تەنانەت گەر بانگیشی دابێت ، بەڵام گەر نەیدەزانی بانگ بێژ پێش هاتنی کاتی بانگ بانگ دەدات یاخود نا ، ئەوا پێویستە دەس لەخواردن وخواردنەوە هەڵگرێت؛ چونکە ئەسڵ وایە بانگ بێژ بانگ نادات تاوەکو کاتی بانگ نەبێت. ينظر:((مجموع فتاوى ابن باز)) (15/286)، ((مجموع فتاوى ورسائل العُثيمين)) (19/295).\nدووەم : کۆتای هاتنی کاتی خۆ گرتنەوە لەخواردن وخواردنەوە و هەموو ئەوانەی ڕۆژوو بەتاڵ دەکەنەوە و ئەحکامانەی تایبەت پێوەی:\n- چ کاتێک کاتێ کۆتایی خۆ گرتنەوەیە لەخواردن وخواردنەوە ،وهەموو ئەوانەی ڕۆژوو بەتاڵ دەکەنەوە؟\nکاتەکەی بریتی یه لەئاوا بوونی خۆر ، هەریەک: ابنُ حزمٍ، وابنُ عبدِ البَرِّ، والنوويُّ کۆدەنگیان لەم بارەیەوە نەقڵ کردووە.\n- گەر کەسێک ڕۆژووەکەی شکاند و پاشان سوارى تەیارە بوو کە تەیارەکە بەرز بویەوە بینى خۆر ئاوانەبووە\nگەر کەسێک ڕۆژووەکەی شکاند و پاشان سوارى تەیارە بوو و لەکاتى بەرز بونەوەى تەیارەکە بینى خۆر ئاوا نەبووە لەم حاڵەتەدا ڕۆژووەکەی دروستە وپێویست نی یە لەسەری خۆی بگرێتەوە لەو شتانەی ڕۆژوو بەتاڵ دەکەنەوە ، ئەمەش فەتوای هەریەک لە عبدُ الرزَّاق عفيفي، وابنُ باز، وابنُ عُثيمين ـە.\n- کاتی ڕۆژوو شکاندنی کەسێک کەلەتەیارەدا بێت:\nگەر کەسێک بەتەیارە سەفەری کرد پاشان لەڕێگای تەلەڤیزیۆنەوە یاخود کاتژمێرەوە زانی کاتی بانگە بەڵام لەبەر بەرزی تەیارەکە خۆری لێوە دیار بوو ؟\nلەم حاڵەتەدا نابێت ڕۆژووەکەی بشکێنێت تاوەکو خۆری لێ ئاوا دەبێت ،ئەمەش فەتوای هەریەک لە عبدُ الرزَّاق عفيفي، وابنُ باز، وابنُ عُثيمين ـە.\n- کاتی ڕۆژوو شکاندن لەوڵاتانەی کەڕۆژگار تیایدا درێژە:\nواجبە کەسی ڕۆژووەوان لەهەر جێیەک بێت لەدەرکەوتنی فەجرەوە تاوەکو ئاوا بوونی خۆر بەڕۆژوو بێت ، (ئەو وڵاتانەی کەشەو ڕۆژ لە24 چوار کاتژمێردا دێت ودەچێت)جا ڕۆژگار درێژ بێت یاخود نا ، بەڵام گەر بەهۆی درێژی ڕۆژەوە زۆر قورس بوو وکەسە ترسی هەبوو لەوەی توشی زیانێک بێت ئەوا لەم حاڵەتەدا دروستە ڕۆژووەکەی بشکێنێت ، ودواتر ئەو ڕۆژانە دەگرێتەوە کەتوانای هەیە بیانگرێتەوە لەڕۆژانی تردا ، ئەمەش فەتوای ابنُ باز، وابنُ عُثَيمين، وجگە لەوانیشە ، وبڕیاری( المَجمَعِ الفِقهيِّ الإسلاميِّ)یشە.\n- چۆنیەتی دیاری کردنی کاتی ڕۆژوو گرتن لەو وڵاتانەی کەشەو وڕۆژ تیادا ئاساییە نی یە:\nهەرکەسێک لەو وڵاتێکدا بێت کەشەو ڕۆژ لە24 چوار کاتژمێردا نایەت وناچێت ، وەک ئەو وڵاتەی کەڕۆژ تیایدا بۆ نموونە دوو ڕۆژە ، یاخود حەفەتەیەک ، ویاخود مانگێکە ، ویاخود زیاتر ، لەم حاڵەتەدا ڕۆژو وشەو دیاری دەکرێت بەگوێرەی نزیکترین شوێنی ئەو جێگایە کەشەو ڕۆژ لە24 چوار کاتژمێردا دێت ودەچێت ، ئەمەش فەتوای ابنُ باز، وابنُ عُثَيمين، وجگە لەوانیشە ، وبڕیاری( المَجمَعِ الفِقهيِّ الإسلاميِّ)یشە.\nجگە لە ڕۆژووى مانگى ڕەمەزان کە فەرزە چەند جۆرى تر ڕۆژوو هەیە و کامانەن؟ مەرجەکانی ڕۆژوو یەک نیەت بەسە بۆ ڕۆژوو گرتنى تەواوی مانگى ڕەمەزان حوکمی ڕۆژووی ئافرەتێک پێش فەجر پاک بوویەوە و دوای فەجر غوسلی کرد ڕوكنەكانی ڕۆژوو کامانەن ؟ وە ئایا پێناسەی ڕوكن چیە؟وە ڕۆژوو چەند ڕوكنی هەیە؟\nسەردان: ٤٢٣ بەش: جۆرەکانى ڕۆژوو لەگەڵ شەرت و ڕوکنەکانى\nپرسیاری دواترمەرجەکانی ڕۆژووپرسیاری پێشترپێناسەی ڕۆژوو ، جۆرەکانی ، فەزڵەکانى ، حیکمەت لەفەرز کردنی


سامسۆنگ پاترییەكی بێهاوتا بۆ مۆبایلی Galaxy M51 ی داهاتووی بەكاردەهێنێت\n31/07/2020 232 جار خوێندراوه‌ته‌وه\nراپۆرتە تەكنیكییەكان باس لەوە دەكەن، كۆمپانیای سامۆسنگ نزیكە لەوەی مۆبایلی Galaxy M51 بخاتە بازاڕەوە، ئەویش دوای سێ مانگ لە ئاشكراكردنی.\nسەبارەت بە تایمەتمەندییە تەكنیكییەكانی مۆبایلەكە، ئەوە پرۆسێسەری Snapdragon 730 و رامێكی هەشت گێگابیتی و یادگەیەكی ناوخۆیی ١٢٨ گێگابایتی دەبێت، كە دەكرێت لەڕێگای microSD یەوە فراوان بكرێت.\nمۆبایلی Galaxy M51 ی داهاتوو ، تاڕاددەیەكی زۆر لەمۆبایلی Galaxy A51 دەچێت، لەبەر ئەوە پێشبینی دەكرێت شاشەیەكی Super AMOLED Infinity-O بە قەبارەی ٦،٥ ئینچ بۆ بەكاربێت لەگەڵ بوونی كونیلەیەك لە ناوەراستەكەی بۆ كامێرای سێڵفی.\nهەرچی كامێرایە، ئەوە مۆبایلەكە لەپشتەوەیەكی كامێرایەكی چوارهاوێنەیی بۆ بەكارهاتووە، كە یەكێكیان گۆشەفراونە بەكوالێتیی ٦٤ مێگاپێكسڵ و كامێرایەكی تریان ١٢ میگاپێكسڵە، پێشبینیش دەكرێت بواتنێت ڤیدیۆی كوالێتی 4K. تۆمار بكات .\nیەكێك لە تایبەتمەندییە دیارەكانی مۆبایلە نوێكەی سامسۆنگ پاترییەكەیەتی، كە وەك پێشبینی دەكرێت توانستی حەوت هەزار میلی ئەمپێر بێت لەكاتژمێرێكدا، لەگەڵ تایبەتەمەندی خێرا بارگاویكردنەوە بە گوڕی ٢٥ وات.\nهەروەك چاوەڕوان دەكرێت، لەمانگی سێپەتمەبەری داهاتوودا مۆبایلەكە لە بازارەكاندا بەردەست بێت .


تێگەیشتن واتایەکە لە هۆشیاربوون و تێگەیشتن، کە لە بێ واتاییەوە دروست دەبێت. کاتێک مرۆڤ بێ واتا تێیپەڕاند، یەکەم هەنگاو بەرەو بە واتابوون دەهاوێژرێت. تێنەگەیشتنی خراپ، ناشیرین و هەڵە، بە بڕیاربوون و ئیرادە سەرچاوەکەى لە جەوهەری مرۆڤبوونی پیرۆزەوە وەردەگرێت و دەڵێت، ‹من وەها ناژیم›. ئەو راستییە لە کێماسیی مێژووی مرۆڤایەتییەوە بەو شێوەیە هاتووە، مرۆڤ بە چ ئەندازەیەک واتادار بژی ئەوەندە هەست بە مرۆڤبوونی خۆی دەکات. تەنها واتاپێدان مرۆڤ ناکات بە مرۆڤ، هەستکردنیش بەس نییە بۆ مرۆڤبوون. مرۆڤ ئەو بوونەوەرەیە، کە خاوەنی تێگەیشتنی واتادار و هەستکردنە، بەپێی واتا، هەست و هۆشیاربوونی خۆیشی لە کاردا دەبێت. یانی مرۆڤ خۆی لەگەڵ فیکر و زیکر و چالاکییەکانی دەکات بە یەک. فیکر و زیکر و چالاکی، یان کارەکانی مرۆڤ یەک نەبن، بە زمانی ئایینی و کۆمەڵگە، ئەو مرۆڤە دەبێتە مرۆڤی مونافیق!. شۆڕشگێڕەکانیش بەوان دەڵێن، «ئۆپۆرتۆنیست» یان «هەلپەرەست». بەپێی بنەڕەتی ئەو دوانەش، ئەوانە مرۆڤ لە تایبەتمەندیی مرۆڤبوون دوور دەخەنەوە.\nکاتێک مرۆڤ قسەیەکی کرد، دەستنیشانیکرد و سەلماندی، ئەوا لەبارەی ژیان و کۆمەڵگەوە لێکدانەوەى سیاسی، ئابووری، سەربازی، کۆمەڵگەیی، کولتوری، مێژووی و ... هتد دەکات و ئەوەش دەبێتە قۆناغێک. لەبەر ئەوەى ئێمە مرۆڤین پێویستە ئێمە بچینە قۆناغێکی تریشەوە، ئەوەش بەپێی وتن، داوا و هەڵوێستی خۆیەتی بۆ ژیانکردن. بۆ نمونە کاتێک ئێمە وتمان «کوردستان بندەست و داگیرکراوە»، ئەو دەستنیشانکردن و راستییە، بەرپرسیاری و ئەرک دەخاتەى ئەستۆی مرۆڤ. تۆ کورد بیت و کوردستان وڵاتی تۆ بێت، پێویستە کۆتایی بە داگیرکەری و بندەستی بهێنیت.\nلەوڵاتی تۆدا دیکتاتۆر، ملهوڕ، فاشیست، داگیرکەر و پاکتاوکار لەسەر دەسەڵات بێت، یان دەبێت تۆ کۆتایی بەو دۆخە بهێنیت، یان تۆ کۆتایهاتن بە مرۆڤبوونی خۆت رابگەیەنیت. بۆیە مرۆڤ لە سروشتی خۆیدا بندەستبوون، کۆیلەداری، دادۆشین و فاشیزم قبوڵ ناکات، چونکە ئەوانە لەگەڵ راستی مرۆڤ نایەنەوە. وەک دەزانرێت، ئەوە ٦ بۆ ٧ ملیۆن ساڵە ئێمە وەک بوونەوەر، هەوڵ دەدەین ببین بە مرۆڤ و مرۆڤبوون بە شێوەی جەستەی، بایۆلۆژی، کولتوری و ژیانی پێشبخەین.\nتایبەتمەندیی بنەڕەتیی مرۆڤ ئەوەیە، کە راستیی مرۆڤ یەکەیەکی یەکگرتوانە و یەکە. ئەوە لە روی بیردۆزیشەوە هەر وایە، لە رووی بایۆلۆژیشەوە هەر وایە. بۆ نمونە، چڵی دارێک ببڕێتەوە لایەکی دارەکە وشک دەبێت، لایکی دارەکە لە دارەکە دەبێتەوە، بەڵام لایەکیشی بڕابێتەوە هەر دارە و لەسەر پێ خۆی دەگرێت و دەژی، بەڵام مرۆڤ بەبێ جەرگ ناتوانێت بژی، تۆ گەدەی مرۆڤ ببڕەوە ناتوانێت بەردەوامی بە ژیانی بدات. یان ئەگەر مێشک نەبێت ئێمە ناتوانن هەبین، بەڵام لە هەمووی گرنگتر ئەوەیە مرۆڤ بێ کۆمەڵگە و کۆمەڵایەتی بکرێت (لە راستیی ئەمڕۆدا ئەو دابڕان و جۆرە ژیانە بە ژیانی گەل دەزانرێت)، بەڵام لە راستیدا مرۆڤ لە مرۆڤبوونی خۆی دەردەچێت. مرۆڤ دەتوانێت نمونەى زیاتر بهێنێتەوە...\nلە سروشتدا هیچ بوونەوەرێک بە ئەندازەی مرۆڤ یەکەیەکی یەکگرتوو نییە. جەستە (فیزیک) و میتافیزیک (ئەودیوی سروشت)ی مرۆڤ ئەوەندە لە ناو یەکدا پێشکەوتوون و ئاوێتەبوون، کە پەیڤێکی خۆش، هەستێکی باش، نیازێکی جوان و پاک دەتوانێت هێزی ئیلاهی لە مرۆڤدا دروست بکات. مرۆڤ هەست بەوە دەکات. زۆر دوور نا، هەر لە کوردستان ئەو تێکۆشانە بۆ ئازادیی و سەربەخۆیی کوردستان بەڕێوەدەچیت هەموو رۆژێک ئەو راستییەمان بۆ دەسەلمێنێت و پیشانمان دەدات. دوێنێش وابووە و ئەمڕۆش وایە.\nلە تێکۆشانی ئەم ٥٠ بۆ ١٠٠ ساڵەی رابردوودا بە قوربانیدانی سەدان هەزار شەهید ئێستا جارێکیتر هەبوونی کورد و کوردستان ناوی دەهێنرێتەوە، بەڵام مەترسیی کۆمەڵکوژی و پاکتاوکردن لەسەر کورد دوورنەکەوتووەتەوە. مەترسییەکەش لەوەدایە، کە ئەو راستییە لەلایەن کوردانەوە هەستی پێناکرێت، یان تێگەیشتنی بۆ نییە و رێوشوێنی پێویست و باشی بۆ نەگیراوەتە بەر\nهێز ئەوهێزەیە لە «کوردی داماو» عەگید و قارەمان دەئافرێنێت. یان ئەوەى لە کەسایەتییەکی داماو کەسایەتییەکی ئیلاهی دەئافرێنێت هێزی واتایە. لە شەهیدی گەورە لەیلا قاسم تاوەکو عەگید، زیلان، سیروان، هەڵمەت، ڤیان و ئارین میرکان سڕ و نهێنیی ئەو کەسایەتییە مێژوویی و ئەفسانەیانە ئەوەیە، کە راست و هەڵەیان لە یەکتر جیاکردووەتەوە. چەپەڵی، بی مەبدەئی، هەڵە و خراپییان بینی و وتیان، ‹ئێمە وەها ناژین و ژیانێکی وەها بۆ خۆمان قبوڵ ناکەین›.\nلە بریی ئەوەى ٧٠ بۆ ٨٠ ساڵ مرۆڤ بێ واتا، بێ شکۆ وکەرامەت، بەبێ رێز بژی، مرۆڤ ساتێک وەک مرۆڤی خاوەن شکۆ و کەرامەت و ئازاد بژی، باشترە! جەوهەری هەڵوێستی ژیان و تێکۆشانی قارەمانانە ئەوەیە. رەنگە ئەوە قورس و زەحمەت بێت، بەڵام ئەوەى هەڵوێستی قارەمانەکان هێژا و جیا دەکاتەوە هەر ئەو قورسی و زەحمەتییەیە.\nلە هیچ کات و قۆناغێکی مێژووییدا ئێمەى کورد کێشەى شەڕکردن و خۆبەختکردنمان لە پێناو شکۆ، نامۆس و شەرەفی خۆماندا نەبووە و ئامادەبووین گیانمانی لە پێناودا بەخت بکەین، بەڵام مرۆڤ ناتوانێت بۆ هێزی واتا و ژیانی ئازاد هەمان شت بڵێت. مرۆڤ، هەبوون و زەمەن لە یەکتر دانابڕدرێن. ئەوەى هەیە لەگەڵ کات دروست دەبێت و هەبوونی لێ پێکدێت. بۆ هەبوون و زەمەن و بۆ هەر دووکیشیان ئافراندن و دروستبوون و پێکهێنان پێویستە. کاتێک یەکبوونی دیالکتیکی ئەو سێیانە لە یەکتر دادەبڕێت، ئیدی هیچ لە گۆڕێدا نامێنێت. هەبوون، جەستە و میتافیزیک، شێتکە، کە «هەیە». کات، یان زەمەن، تەمەن و هەبوون رابەرایەتی دەکات. لە کاتی خوڵقاندن و دروستبوونی شتێکدا، پەیدابوونی زەمەن و هەبوون نیشان دەدرێت.\nلێرەدا گرنگ «دروستکردن و خوڵقاندنە». دروستبوونیش «کاتی» نییە، چونکە مرۆڤ هەموو کات لە ناو پرۆسەى خوڵقاندن و بونیاتنان و دروستکردن، یان پێشکەوتندا نییە، مرۆڤ دەتوانێت هەبوونی خۆیشی لە دەست بدات و بیدۆڕێنێت. بۆ نمونە کورد ئافرێنەری شۆڕشی نیۆلۆتیک (چاخی بەردینی نوێ) بوو و بە دەیان هەزار ساڵ پاسەوان و ئێشکگری ئەو دەشت و چیایانە بوون. ئەو دۆڵ و گەلییانە، رووبار و دارستانەکان، دەیان هەزار ساڵە شایەتی کوردن، کە کورد هی ئێرەیە و کورد لێرە بووە. ئێرە و کورد هی یەکترن.\nگەلی کورد زیاتر لە ٤٠ ملیۆن کەسە، بە «ئازادکردنی» ٣ بۆ ٤ پارێزگا، یان شارێکی بچووک، ئێمە خۆمان و وڵاتەکەمان بە ئازاد بزانین، ئەوە دەبێتە مەترسی و کارەسات بۆمان. شەنگال، جزیر، سور، کەرکوک، عەفرین و سەرێکانی برینەکانی ئێمەن و هێشتا خوێنیان لێدەچۆڕێت. دوای ئەو هەموو هێرشە دڕندانانە، ئێمە هێشتا لە دوژمن و مەترسیی سەر کوردستان تێنەگەیشتوین، ئەوە کارەساتێکی گەورەیە\nبەڵام رۆژگار هات و ریشت. هەبوون، زەمەن و خوڵقاندن و دروستبوون لە کەسایەتیی کورددا راوەستا، کورد تووشی پاکتاوکردن و سڕینەوە بوویەوە و برانە لێواری لە ناوچوون. بۆ؟ چونکە هەموو کات لە ناو «دروستکردن و ئافراندن و بونیاتناندا» نەبوون، چونکە پێویستیی زیندبوون، مرۆڤبوون و کۆمەڵگەیی بوونیان بە شێوەی شیاو بەدینەهێنا و نەیان ئافراند و ئیدی دوژمنی دڕندە بەسەر سەری کوردەوە وەستا و هەموو رێگایەکی بۆ ئافراندن و بونیاتنان و دروستکردن لێگرت. نیشتمانی دایکی مرۆڤایەتی بێ ناو و بێ خاوەن کرا.\nلە تێکۆشانی ئەم ٥٠ بۆ ١٠٠ ساڵەی رابردوودا بە قوربانیدانی سەدان هەزار شەهید ئێستا جارێکیتر هەبوونی کورد و کوردستان ناوی دەهێنرێتەوە، بەڵام مەترسیی کۆمەڵکوژی و پاکتاوکردن لەسەر کورد دوورنەکەوتووەتەوە. مەترسییەکەش لەوەدایە، کە ئەو راستییە لەلایەن کوردانەوە هەستی پێناکرێت، یان تێگەیشتنی بۆ نییە و رێوشوێنی پێویست و باشی بۆ نەگیراوەتە بەر.\nگەلی کورد زیاتر لە ٤٠ ملیۆن کەسە، بە «ئازادکردنی» ٣ بۆ ٤ پارێزگا، یان شارێکی بچووک، ئێمە خۆمان و وڵاتەکەمان بە ئازاد بزانین، ئەوە دەبێتە مەترسی و کارەسات بۆمان. شەنگال، جزیر، سور، کەرکوک، عەفرین و سەرێکانی برینەکانی ئێمەن و هێشتا خوێنیان لێدەچۆڕێت. دوای ئەو هەموو هێرشە دڕندانانە، ئێمە هێشتا لە دوژمن و مەترسیی سەر کوردستان تێنەگەیشتوین، ئەوە کارەساتێکی گەورەیە. ئەگەر ئێمە ئەو مەترسییانەمان بینیبێت و واتامان بە برا، دۆست و دوژمن دابێت و ئێمە بەپێی ئەو راستییانە نەجوڵاینەوە، یەکێتی و تێکۆشانی خۆشمان بەپێی ئەوە پێشنەخەین، ئیدی ئەوە لە غەفڵەت ئەو لاترە...


(ڤیدیۆ) مانگرتنی سه‌رتاسه‌ریی له‌شارو شارۆچكه‌كانی رۆژهه‌ڵاتی كوردستان - ئاوێنه\n(ڤیدیۆ) مانگرتنی سه‌رتاسه‌ریی له‌شارو شارۆچكه‌كانی رۆژهه‌ڵاتی كوردستان\nئه‌مڕۆ(چوارشه‌ممه) مانگرتنی سه‌رتاسه‌ری له‌به‌شێكی زۆری شارو شارۆچكه‌كانی رۆژهه‌ڵاتی كوردستان وه‌ك ناڕه‌زایه‌تییه‌ك دژ به له‌سێداره‌دانی سێ زیندانی سیاسی كوردو موشه‌كبارانكردنی باره‌گاكانی حدك و حدكا له‌كۆیه له‌لایه‌ن ئێرانه‌وه، به‌ڕێوه‌چو.\nئاوێنه: رۆژی شه‌ممه‌ی رابردو ده‌سه‌ڵاتدارانی ئێران هه‌ر سێ زیندانی سیاسی كورد، رامین حسێن په‌ناهی، لوقمان مورادی و زانیار مورادی-یان له‌سێداره‌داو هاوكات سوپای پاسداران به‌موشه‌ك هێرشی كرده سه‌ر باره‌گاكانی حزبی دیموكراتی كوردستان و حزبی دیموكراتی كوردستانی ئێران له‌كۆیه كه تێیدا 15 كه‌س شه‌هیدبون و زیاتر له 50ی دیكه‌ش برینداربون.\nله‌به‌رامبه‌ردا حزبه‌كانی رۆژهه‌ڵاتی كوردستان و چالاكوانان داوایان له‌خه‌ڵكی رۆژهه‌ڵاتی كوردستان كرد كه ئه‌مڕۆ(چوارشه‌ممه) وه‌ك ناڕه‌زایه‌تییه‌ك به‌رامبه‌ر به‌و كرده‌وانه‌ی كۆماری ئیسلامی ئێران ده‌ست بده‌نه مانگرتنی سه‌رتاسه‌ری به داخستنی دوكان و بازاڕه‌كان و مانه‌وه‌یان له‌ماڵه‌كانیاندا.\n🔴 #پیرانشهر – ۲۱ شهریور\nفيلمى از اعتصاب عمومی كردستان در اعتراض به اعدام #رامين_زانيار_لقمان pic.twitter.com/T5hVN4tBdn\n— ائتلاف ۱۰ ꪜ (@etelaf10) September 12, 2018\nبه‌پێی راپۆرت و وێنه‌و ڤیدیۆكان كه له‌لایه‌ن چالاكوانانه‌وه له‌رۆژهه‌ڵاتی كوردستانه‌وه بڵاوكراونه‌ته‌وه، ئه‌مڕۆ له‌به‌شێكی زۆری شارو شارۆچكه‌كانی كوردستان مانگرتنی سه‌رتاری به‌ڕێوه‌چوه‌و دوكان بازاڕه‌كان نه‌كراونه‌ته‌وه.\n“#اعتصاب امروز برخی از شهرهای #کردنشین ایران به اعدام زندانیان_کرد_سیاسی#"\nاین فیلم را مخاطبی از #بانه فرستاده. pic.twitter.com/S35nceYv92\nله‌سنه، بانه، مه‌ریوان، كامیاران، كرماشان، بۆكان، مه‌هاباد، روانسه‌ر، سه‌رده‌شت و چه‌ند شارو شارۆچكه‌یه‌كی دیكه‌ی رۆژهه‌ڵاتی كوردستان مانگرتنی سه‌رتاریی به‌ڕێوه‌چوه.\nبه‌پێی بی بی سی فارسی هێزێكی زۆریی ئه‌منی ئێران له‌ناوچه‌كانی رۆژهه‌ڵاتی كوردستان بڵاوه‌ی پێكراوه.\nچالاكوانانی مافه‌كانی مرۆڤ له‌رۆژهه‌ڵاتی كوردستان باس له‌وه ده‌كه‌ن هێزه ئه‌منییه‌كان لانیكه‌م پێنج كه‌سیان له‌شاره‌كانی مه‌ریوان، سه‌رده‌شت و ره‌وانسه‌ر ده‌ستگیركردون.\n🔴 #سقز – ۲۱ شهریور\nفيلمى از اعتصاب عمومی كردستان در اعتراض به اعدام #رامين_زانيار_لقمان. pic.twitter.com/R76DkyUqkk


موسڵمانه‌كانی ڕوسیا و شۆڕشی سۆشالیستی ئۆكتۆبه‌ر! – Dengekan\nbySardar AbdullahHama\tFebruary 16, 2019\tGeneral\nنه‌یاره‌كانی شۆڕشی سۆشیالیستی ئۆكتۆبه‌ر و ئازادی ویه‌كسانی وكۆمۆنیزم هه‌میشه له هه‌وڵی ئه‌وه‌دان به پڕوپاگه‌نده‌ی ناڕاست ونه‌سه‌لێمنراو خه‌ڵكی سته‌ملكراو فریو بده‌ن وژه‌هر خواردیان بكه‌ن به بیری چه‌وت وناواقعی، یه‌ك له و پڕوپاگه‌ندانه‌یان ئه‌وه‌یه كه ده‌ڵێن : كۆمۆنیسته‌كان ئه‌گه‌ر ده‌سه‌ڵاتیان هه‌بێ موسڵمانه‌كان له ناو ده‌به‌ن چونكه ئه‌وان دیكتاتۆری پرولیاتاریا داده‌مه‌زرنن .من لێره‌دا ده‌مه‌وئ پێچه‌وانه‌ی ئه‌م پروپاگه‌ندانه به  به‌ڵگه‌وه نیشان بده‌م .\nپێش شۆڕشی ئۆكتۆبه‌ر ئیسلامه‌كانی روسیا له ژێر زه‌برو زه‌نگێكی زۆردا بوون زۆریان لێ ده‌كوژراو زیندانی ده‌كراو مزگه‌وته‌كانیان دا‌ده‌خرا وقورئان و ئاسه‌وارو كتێبه دینیه‌كان به تاڵان ده‌بران وته‌نانه‌ت كاتێك ئیسلامه‌كانی قه‌وقاز بڕیاریاندا به‌شدا‌ر ی شه‌ڕی جیهانی یه‌كه‌م نه‌كه‌ن ڕژێمی قه‌یسه‌ر ٨٣٠٠٠كه‌سی لێ كوشتن . به‌ڵام بزانین مامه‌ڵه‌ی لینین وبه‌لشه‌فیه‌كان چۆن بوو له كاتی شۆڕش ودوای شۆڕش :\nله مانگی ئایاری ١٩١٧ موسڵمانه‌كانی سه‌رتاسه‌ری روسیا یه‌كه‌م كۆنگره‌ی خۆیان له مۆسكۆ ئه‌نجامدا ١٠٠٠ موسڵمان به‌شداری تێدا كرد له‌وانه ٢٠٠ كه‌سیان ژن بوون جگه‌له باسه‌كان كۆنگره چه‌ند بڕیاڕێكی په‌سه‌ند كرد له‌وانه : سه‌عاتی كاركردن ده‌بێ ٨ سه‌عات بێ له ڕۆژێكدا ، خاوه‌ندارێتی زه‌وی وزار ده‌بێ هه‌ڵوه‌شێته‌وه وده‌ست بگیرێت به سه‌ر مولكه گه‌وره‌كاندا‌به بێ به‌رابه‌ر، یه‌كسانی له نێوان ژن وپیاودا له ته‌واوی مافه كانیاندادابین بكرێ ،فره ژنی قه‌ده‌غه بكرێت ، حیجابی زۆره ملێ قه‌ده‌غه بكرێت ،وه سه‌رجه‌م ئه‌و كۆت وبه‌ندانه ی له سه‌ر ژنان هه‌یه له ووڵاتانی تر ی ئیسلامیدا نابێ لێره بمێنن .\nله ٢٥ ی دیسه‌مبه‌ری ١٩١٧ دائه‌و قورئانه كه به قورئانی پیرۆز وعوسمانه‌وه ناسراوه له‌و كاته‌دا ده‌گه‌ڕێنرێته‌و بۆ ئه‌نجومه‌نی ئیسلامی پیترۆگراد ، سه‌رجه‌م ئه‌و كتێب و ئاسه‌وارانه‌ی ئیسلام كه له‌لایه‌ن ڕژێمه‌كانی قه‌یسه‌ره‌وه تاڵان كرابوون گه‌ڕێنرانه‌وه بۆ جێگای ئه‌سڵی خۆیان ، ڕۆژی جومعه كرایه  ڕۆژی بۆنه‌ی ئایینی وپشووی ڕه‌سمی بۆ ته‌واوی موسڵمانه‌كان له ته‌واوی ئاسیای ناوه‌ڕاستدا.\nله‌ساڵی ١٩٢٠ له ٣ی نیساندا لینین بروسكه‌یه‌ك ده‌نێرێ بۆ (ئۆرجوندز) سه‌رۆكی به‌ره‌ی قه‌وقاز وتێدا ده‌ڵێت : ده‌بێ به كرده‌وه بیسه‌لمێنت بۆ موسڵمانه‌كان كه ئێمه هاوپشت وهاوسۆزی ئه‌وانین بۆ سه‌ربه‌خۆییان وبه‌ڕێوه بردنی ده‌سه‌ڵاتی خۆیان .\nله ٢٤ ی نۆڤه‌مبه‌ری ١٩٢٤ لینین له بانگه‌وازێكدا به موسڵمانه‌كانی روسیای ڕاگه‌یاند :ئێوه ئه‌ی موسڵمانه‌كانی ڕوسیا وسیبریا وتوركمانستان وقه‌وقاز ئه‌ی ئه‌وانه‌ی كه ڕژێمه‌كانی قه‌یسه‌ر مزگه‌وته‌كانی تێكدان وسووكایه‌تیان كرد به عه‌قیده وبیروباوه‌رو كولتورتان ئێستائیتر ئێوه ئازادن له ده‌ربڕینی عه‌قیده و بیرباوه‌ڕ وكولتوری نه‌ته‌وه‌یتان وده‌توانن ژیانی میللی خۆتان ڕیك بخه‌ن ئازادبن به بێ بوونی هیچ به‌ندو كۆسپێك. ئه‌وه‌ش بزانن كه شۆڕشه مه‌زنه‌كه‌مان وشورای نوێنه‌رانی كرێكاران وسه‌ربازان وجوتیاران مافه‌كانی ئێوه وته‌واوی خه‌ڵكی ڕوسیا ده‌پارێزێت ، پشتیوانی له‌م شۆڕشه بكه‌ن .هه‌ر ئه‌م شورایه له به‌رنامه‌كه‌یدا به ناوی (offinmative action) واته وه‌ستانه‌وه له به‌رانبه‌ر جیاكاری، كه به پێ ی ئه‌م به‌رنامه‌یه خه‌ڵكی ئه‌سڵی ناوچه‌كان ده‌بێ بگه‌ڕێنه‌وه جێگای ئه‌سڵی خۆیان وئه‌وانه‌ی به ناوی خه‌ڵكی ئه‌م ناوچانه قسه ده‌كه‌ن ده‌بێ له‌م ناوچانه نه‌مێنن وه‌ك كه‌نیسه ئه‌رسۆدۆكسیه‌كانی روسه‌كان و قۆزاكیه‌كان ، زمانی روسی وه‌ك زمانی یه‌كه‌م نابێت وزمانی ئه‌سڵی ناوچه‌كان ده‌بێته زمانی یه‌كه‌م و قوتابخانه ئیداره‌اكانی حكومه‌ت وچاپكراوه‌كانیش ، هه‌ر به پێ ی ئه‌م به‌رنامه‌یه كۆمه‌ك ده‌كرێت به‌كه‌سانێك كه خه‌ڵكی ئه‌م ناو‌چانه‌ن تابتوانن خۆیان ئه‌م ناوچانه به‌ڕێوه به‌رن وخه‌ڵكی ئه‌م ناوچانه‌ش سه‌ركردایه‌تی حیزبه كۆمۆنیسته‌كانی خۆیان بكه‌ن هه‌ر به پێی ئه‌م به‌رنامه‌یه وه‌زیفه كان ده‌درێن به خه‌لكی ئه‌م ناوچانه، زانكۆكان بۆ پێ گه‌یاندنی خه‌لكی ده‌بن له‌م ناوچانه‌دا.\nئه‌م بابه‌ته ته‌نها تایبه‌ته به بارودۆخێكی دیاری كراو واته سه‌رده‌می لینین وحوكمی به‌له‌شه‌فیه‌كان ، به دوای ئه‌م مێژووه‌دا هه‌رچی ڕووی دابێ په‌یوه‌ندی نیه به هه‌ڵوێستی لینین و به‌لشه‌فیه‌كانه‌وه بۆ نمونه له سه‌رده‌می حوكمی ستالین و ئه‌وانه‌ی دوای ئه‌و هاتوون چ له ڕووسیا یا له ووڵاتانی تر چونكه ئه‌وان نه‌یان توانی درێژه به به‌رنامه و ڕێبازی لینین وبه‌لشه‌فیه‌كان بده‌ن له جیاتی سۆشیالیزمی كرێكاری ئه‌وان سوشیالیزمی بورژوازیان په‌یڕه‌و ده‌كرد هه‌ر به ناوی دیكتاتۆری پرۆلیتاریاوه كه تا ئێستایش به‌رده‌وامن له سه ری له زۆر ووڵات دا.\nئازادی بێ كۆت وبه‌ند بۆ كاری سیاسی وبۆ عه‌قیده و بیروڕا ڕاده‌ربڕین له ده‌سه‌ڵاتی دیكتاتۆری پرۆلیتاریا دا مه‌رجی سه‌ركه‌وتنی شۆرشی كرێكاری وسۆشیالیزمه بۆ گه‌یشتن به‌كۆمه‌ڵگایه كی یه‌كسان و ئازاد له هه‌موو جیهاندا وه ئه‌مه‌ش رێبازی لینین وبه‌لشه‌فیه‌كان بوو كه له سه‌ر بنه‌ما سه‌ره‌كیه كانی ڕێبازی ماركس وه ئه‌نگلس بوو .\nسه ردار عه‌بدوڵا حه‌مه\nسه‌رچاوه‌كان كه سوودیان لێ بینراوه بۆ ئه م بابه ته:\nگۆڤاری internationalist socialist no 110 spring 2006 وه‌رگێڕانی بۆ عه‌ره‌بی نادیه عه‌بدوالقادر كه له نیسانی٢٠٠٧داله اوراق الاشتراكیه‌دا بڵاو كراوه‌ته‌وه وه له لایه‌ن ماڵپه‌ڕی حزب العمال_ تونس له ٣٠ ته‌موزی ٢٠١١ دا دانراوه\nPrevious مام هۆمەری داربڕ … گۆڕینی : محەمەد بەرزی\nNext ئیکۆنۆمیست دەنووسێت: سۆسیالیزم وەڵام نیە بۆ ئەم بار و رەوشەی سەرمایەداری ئێستامان!!!\nهاوڕێی پێنووس … ڕۆستەم خامۆش


17 ڕاستی له‌بیر كراو ده‌رباره‌ی جه‌نگی دووه‌می جیهانیی   – History Of Kurd\nHome / مێژووى جیهان / 17 ڕاستی له‌بیر كراو ده‌رباره‌ی جه‌نگی دووه‌می جیهانیی  \n17 ڕاستی له‌بیر كراو ده‌رباره‌ی جه‌نگی دووه‌می جیهانیی  \ndidar othman 2016-09-09\tمێژووى جیهان, نهێنیەکانى مێژوو لێدوان نووسین ناچالاککراوە لە 17 ڕاستی له‌بیر كراو ده‌رباره‌ی جه‌نگی دووه‌می جیهانیی   11,502 Views\nله‌دوای چه‌ندین ده‌یه، هێشتا قسه‌و باسه‌كان له‌باره‌ی جه‌نگی دووه‌می جیهانییه‌وه هه‌ر به‌رده‌وامن.\nدوای حه‌فتا و یه‌ك ساڵ له‌جه‌نگیی دووه‌می جیهانیی، هێشتا له هه‌ندێك ڕووه‌وه باس له‌و سه‌رده‌مه ده‌كرێت‌و چه‌ندین ڕووداوی گرنگی مێژووویش هه‌یه كه مێژوونوسان زۆر گرنگییان پێنه‌داوه و نه‌وه‌كانی له‌و دۆخه‌دا ژیاون خه‌ریكه له بیری ده‌كه‌ن زۆربه‌ی زۆری نه‌وه‌كانی دوای ئه‌و جه‌نگه‌ش هیچی له باره‌وه نازانن ، پێگه‌ی (لایڤ جورنال) ی ڕووسیی هه‌وڵیداوه بۆ ئه‌وه‌ی تیشك بخاته سه‌ر ئه‌و ڕووداوانه 17یانی باسكردووه له‌وانه :\n1- مه‌كسیك ته‌نها ده‌وڵه‌تی جیهان بووه كه ناره‌زایی ده‌ربڕیوه كه‌نه‌مسا بخرێته سه‌ر قه‌ڵه‌مڕه‌وی ئه‌ڵمانیای فاشی له‌ساڵی 1938دا ئه‌مه‌ش له‌سه‌روبه‌ندی له‌شكركێشی هێزه‌كانی هیتله‌ر بۆ سه‌ر وڵاتانی دیكه‌ی ئه‌وروپا و به‌رپابونی جه‌نگ له 1ی سێپته‌مبه‌ری 1939 دا.\n2- ئه‌فسه‌رێكی سوپای ژاپۆن به ناوی ( هیرۆ ئونودا) كه له پۆله‌كانی دیده‌وانیدا خزمه‌تی ده‌كرد له‌دوورگه‌یه‌كی ئه‌ندۆنیزیی بۆ ماوه‌ی 27 ساڵ مایه‌وه‌و خۆی ڕاده‌ستی دوژمن و وڵاته‌كه‌ی نه‌كرد، چونكه پێیوابوو هه‌واڵی دۆڕاندنی ووڵاته‌كه‌ی له‌و جه‌نگه‌دا خۆ به‌ده‌سته‌وه‌دانی جگه له هه‌واڵێكی هه‌ڵبه‌ستراو هیچی تر نییه، ئه‌ویش بۆ ئه‌وه‌ی ووره‌ی سوپای ژاپۆن بڕوخێنن، به‌ڵام دواتر دوای 27 ساڵ به‌هۆی هاوڕێیه‌كیه‌وه كه ئه‌فسه‌ربوو پێیڕاگه‌یاند كه جه‌نگ كۆتایی هاتووه و پێویسته بگه‌ڕێته‌وه بۆ وڵاته‌كه‌ی .\n3- نزیكه‌ی (80%) ی ڕه‌گه‌زی نێری له‌دایكبووی ساڵی 1923 له یه‌كێتی سۆڤیه‌تی جاران له پێناوی به‌رگریكردن له ووڵاته‌كه‌یان له جه‌نگی دووه‌می جیهانیدا گیانیان له‌ده‌ستدا.\n4-ئیلیزابیسی دووه‌می شاژنی به‌ریتانیا، له‌كاتی جه‌نگدا چۆته خزمه‌تی سه‌ربازیی و شۆفیری ئۆتۆمبیلی فریاكه‌وتن بووه و ماوه‌ی 15 مانگ له خزمه‌تدا بووه.\n5- ئاماری كوژراوانی چینییه‌كان به‌ده‌ستی ژاپۆنییه‌كان له جه‌نگدا زۆر زیاتر بوو له جینۆسایدی هۆلۆكۆستی نازییه‌كان كه ده‌رهه‌ق به جووله‌كه كردیان.\n6- مزگه‌وتی گه‌وره‌ی پاریس فریاگوزاریی پێشكه‌ش به جووله‌كه‌كان كرد و له‌ده‌ستی نازییه‌كانی كه پاریسیان داگیر كردبوو ڕزگاریان كردن و به‌ڵگه‌یان بۆ دروستكردن كه ئه‌و كه‌سانه موسڵمانن.\n7- 720 پۆڵه‌ندیی توانیان ماوه‌ی سێ رۆژ‌و سێ شه‌و فه‌یله‌قی 19ی ئه‌ڵمانیی ڕابگرن كه 42 هه‌زار كه‌س بوون و 650 تۆپ و 350 تانكیان پێبوو، نه‌یانهێشت بچنه ناو ناوچه‌یه‌كی پۆڵه‌نداوه.\n8- وینستۆن چه‌رچل له‌هه‌ڵبژاردنه‌كانی ساڵی 1945به‌ریتانیادا شكستیهێنا، سه‌ره‌ڕای ئه‌وه‌ی ووڵاته‌كه به سه‌ركردایه‌تی چه‌رچڵ له جه‌نگه‌كه‌دا سه‌ركه‌وتوو بوو.\n9- چۆتۆمۆ یاماوتی هاوڵاتییه‌كی ژاپۆنیی بوو له بۆردومانكه‌ی هیرۆشیما‌و ناكازاگی ڕزگاریبوو و تا ساڵی 2010 ژیاوه و دواتر له ته‌مه‌نی 93 ساڵیدا و به هۆی شێرپه‌نجه‌ی گه‌ده‌وه كۆچی دوایی كردووه.\n10- په‌یكه‌ری خه‌ڵاتی ئۆسكار له‌كاتی جه‌نگدا له‌گه‌چ دروست ده‌كرا چونكه كانزا به ئاسانی ده‌ست نه‌ده‌كه‌وت.\n11- له‌كاتی جه‌نگی دووه‌می جیهانیدا به‌ریتانییه‌كان ده‌نگۆی ئه‌وه‌یان بڵاوكرده‌وه كه گێزه‌ر سودی زۆره و چاو به هێز ده‌كات، له‌و كاته‌دا ئه‌وه بڵاو بۆوه كه فرۆكه‌وانه به‌ریتانییه‌كان به‌شه‌ویش ئه‌و بۆمبانه ده‌بینن كه‌ئه‌ڵمانییه‌كان ئاراسته‌ی فرۆكه‌كانیان ده‌كه‌ن ، چونكه گێزه‌ر زۆر ده‌خۆن، ئیدی له‌وه به دواوه ئه‌و بڕوایه له ناو خه‌ڵكدا بڵاو بۆوه كه گێزه‌ر چاو به هێز ده‌كات و شته‌كه‌ش له ڕاستیدا وا نیه.\n12- سه‌ره‌ڕای ئه‌وه‌ی ژاپۆن هاوپه‌یمانی هیتله‌ر بوو له جه‌نگی دووه‌می جیهانییدا، به‌ڵام ژماره‌یه‌كی زۆری په‌نابه‌ری جووله‌كه‌ی وه‌رگرت‌و ناره‌زایی هیتله‌ریشی له‌مباره‌یه‌وه ڕه‌تكرده‌وه.\n13- له جینۆسایدی هۆلۆكستدا یه‌ك ملیۆن و سه‌د هه‌زار مناڵی جووله‌كه له ناوبران.\n14- ئه‌میل غاخای سه‌رۆكی چیكۆ سلۆ ڤاكیا له‌كاتی رێككه‌وتن له‌گه‌ڵ هیتله‌ر سه‌باره‌ت خۆبه‌ده‌سته‌وه‌دانی ووڵاته‌كه‌ی تووشی جه‌ڵته‌ی دڵ بوو، سه‌ره‌ڕای ئه‌وه‌ش رێكه‌كه‌وتننامه‌ی ئاشتی ئیمزا كرد.\n15- یڤگینوش لازوڤسكی پزیشكی پۆله‌ندی و هاوڕێكه‌ی نزیكه‌ی 8000 جووله‌كه‌یان له شارۆچكه‌یه‌كی ووڵاته‌كه‌یان ل هۆلۆكۆست ڕزگار كرد‌و به به‌رچاوی ئه‌فسه‌ره ئه‌ڵمانییه‌كانه‌وه وا خۆیان پیشاندا كه توشی تایفۆئید بوون كه نه‌خۆشییه‌كی كوشنده‌یه و ده‌گوێزرێته‌وه، ئه‌مه‌ش وایكرد كه ئه‌ڵمانییه‌كان بیرۆكه‌ی داگیركردنی شارۆچكه‌ی رۆزڤۆدۆڤ و جووله‌كه‌كانی ناوی بهێنن، له ترسی ئه‌وه‌ی نه‌بادا نه‌خۆشیه‌كه له نێو سه‌ربازه‌كاندا بڵاو بێته‌وه.\n16- دوای داگیركردنی شاری پاریس له‌لایه‌ن سوپای نازییه‌كانه‌وه هیتله‌ر نه‌یتوانی بچێته سه‌ر تاوه‌ری ئیڤڵ، چونكه فه‌ره‌نسییه‌كان به مه‌به‌ست ئه‌سانسۆره كاره‌باییه‌كان له كارخست بۆ ئه‌وه‌ی هیتله‌ر نه‌توانێت بچێته سه‌ر تاوه‌ره‌كه كه به هێمای گه‌لی فه‌ره‌نسا داده‌نرێت.\n17- له‌دوای هێرشه خۆكوژییه‌كه‌ی فرۆكه‌كانی ژاپۆن بۆ سه‌ربنكه‌ی ده‌ریایی پێرل هاربه‌ر، كه‌نه‌دا پێش وویلایه‌ته یه‌كگرتوه‌كانی ئه‌مریكا جه‌نگی له دژی ژاپۆن ڕاگه‌یاند .\nPrevious جاف و عوسمانلی و فارس\nNext چه‌مكی ئه‌نفال له‌فه‌رهه‌نگ و مێژووی ئیسلامدا\nئێسكه په‌یكه‌ری 1600 ساڵ له‌مه‌وبه‌ری “منداڵێكی خوێنمژ” شاره‌زایان ده‌ترسێنێ


فوئاد حوسێن: بە بەرپرسانی ئێرانمان گوتووە هێرشەکان بۆ سەر فڕۆکەخانەکانی هەولێر و بەغدا رابگرن\nوه‌زیری ده‌ره‌وه‌ی عێراق: به به‌رپرسانی ئێرانمان راگه‌یاندووه، بەشێك لەو گروپانە بە ئاشکرا دەڵێن بیروباوەڕیان سەر بە ئێرانە\nKurdistan24 هه‌ولێر 18:27 2021/07/22\nکوردستان فوئاد حوسێن گرووپه چه‌كداره‌كان هێرشی سه‌ر فڕۆكه‌خانه‌كان\nوەزیری دەرەوەی عێراق دەڵێت: بە بەرپرسانی ئێرانمان گوتووە هێرشەکان بۆ سەر فڕۆکەخانەکانی هەولێر و بەغدا رابگرن.\nلە چاوپێکەوتنکیدا لەگەڵ کەناڵی حوڕە، فوئاد حوسێن، وه‌زیری ده‌ره‌وه‌ی عێراق رایگەیاند، لە کۆبوونەوەکانیاندا لەگەڵ بەرپرسانی ئێرانی، بە راشکاوانە گفتوگۆیان لەبارەی هێرشەکانی سەر فڕۆکەخانەکانی هەولێر و بەغدا کردووە و بەرپرسانی ئێرانی رەتیانکردووەتەوە، کە ئەوان پەیوەندییان بەو هێرشانەوە هەبێت.\nوەزیری دەرەوەی عێراق ئاشکراشی کرد، لە کۆبوونەوەکانی بەغدا و تاران داوایان لە بەرپرسانی ئێرانی کردووە دەستوەردان بکەن و هێرشی گروپە چەکدارەکان رابگرن و بە ئێرانییەکانیشیان گوتووە: بەشێك لەو گروپانە بە ئاشکرا دەڵێن بیروباوەڕیان سەر بە ئێرانە.\nلەبارەی هێرشەکانی تورکیاش بۆ سه‌ر ناوچه سنوورییه‌كانی هه‌رێمی كوردستان، وەزیری دەرەوەی عێراق رەتیكرده‌وه کە توركیا ئه‌و هێرشانه به‌ڕككه‌وتن لەگەڵ بەغدا ئه‌نجام بدات و گوتیشی: ئەوان دڵخۆش نین بە بوونی هێزەکانی پەکەکە لەسەر خاکی عێراق و گوتیشی: دەستوور رێگە بە بەکارهێنانی خاکی عێراق بۆ هێرشکردنە سەر وڵاتانی دراوسێ نادات.


ماکرۆن و عەبادی لە کۆبوونەوەدان - RojNews\nماکرۆن و عەبادی لە کۆبوونەوەدان\nئیمانوێل ماکرۆن، سەرۆکی فەرەنسا و حەیدەر عەبادی سەرۆک وەزیرانی عێراق لە کۆشکی ئیلیزێ-ی فەرەنسا لە کۆبوونەوەدان.\nبەپێی ڕاگەیەندراوێکی نووسینگەی حەیدەر عەبادی، کە کاتژمێرێک بەر لە ئێستا بڵاویکردووەتەوە، ئیمانوێل ماکرۆن، سەرۆکی فەرەنسا لە کۆشکی ئیلیزێ پێشوازیی لە حەیدەر عەبادی، سەرۆک وەزیرانی عێراق کردووە و لەکۆبوونەوەدان.\nجێگای ئاماژەیە، لەدوای بەڕێوەچوونی ڕیفراندۆمی باشوری کوردستان لە ٢٥ی مانگی ئەیلولی ئەمساڵ و گەورەبوونی کێشەکانی نێوان هەرێم و بەغدا، ئەمە دووەمین سەردانی عەبادییە بۆ فەرەنسا و کۆبوونەوەی لەگەڵ ماکرۆن، کە لەم نێوەندەدا فەرنسا ڕۆڵی نێوەندگیریی دەبینێت.\nسەرۆکی نوێی کوبا دیاریدەکرێت\nئەوروپا، دژایەتیی گەشتیاریی بۆ تورکیا کرا


گۆجار - ویکیپیدیا، ئینسایکڵۆپیدیای ئازاد\nگوجار - Gûcar\nپۆتانەکان: 37°29′13.5″N 44°50′04.5″E / 37.487083°N 44.834583°E / 37.487083; 44.834583پۆتانەکان: 37°29′13.5″N 44°50′04.5″E / 37.487083°N 44.834583°E / 37.487083; 44.834583\n١٬٧٣٢ مەتر (٥٬٦٨٢ پێ)\nگۆجار گوندێکە، کەوتووەتە گوندەواری دەشت، ناوچەی سلیوانا، شارستانی ورمێ، پارێزگای ئازەربایجانی ڕۆژاوا، ڕۆژھەڵاتی کوردستان، ئێران.\nگۆجار ھاوسنوورە لەگەڵ ئەم گوندانە:\nلە باکوورەوە لەگەڵ گوندی شێخ شەمزین.\nلە باشوورەوە لەگەڵ گوندی توویێ.\nلە ڕۆژھەڵاتەوە لەگەڵ گوندی ئێوەلی.\nلە ڕۆژاواوە لەگەڵ گوندی چەمان.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندە (٩١٠) کەس و (١٦٥) خێزان بووە.\nوەرگیراو لە «https://ckb.wikipedia.org/w/index.php?title=گۆجار&oldid=906217»


ڕێكخراوێك پارە بەگەنجان دەدات و لێیان وەرناگرێتەوە - تۆڕی میدیایی خەڵک\nهەواڵ بڵاوکراوەتەوە: 15/01/2022\nلقی هەولێری رێكخراوی كۆچی نێودەوڵەتی ڕایدەگەیەنێت، پڕۆژەیەكیان هەیە هاوكاری دارایی پێشكەش بە چەند پڕۆژەیەكی بچوكی گەنجان دەكەن، لە پێنج تا سی هەزار دۆلار دەدەنە گەنجان و وەك هاوكاری و بێ وەرگرتنەوە پارەكە.\nژووری بازرگانی و پیشەسازیی هەولێر لەڕاگەیەنراوێكدا بڵاویكردەوە، كە لقی هەولێری رێكخراوی كۆچی نێودەوڵەتی پڕۆژەیەكیان هەیە هاوكاری دارایی پێشكەش بە چەند پڕۆژەیەكی بچووكی گەنجان دەكەن.\nهاوكات لقی هەولێری رێكخراوی كۆچی نێودەوڵەتی ئاشكرایكردووە، ئێستا هەزار پڕۆژەمان لە تەواوی عیراق هەیە، كە 120 پرۆژەیان لە هەرێمی كوردستانن، ئێمە پشتگیریی داراییان دەكەین بە پێدانی پێنج بۆ 30 هەزار دۆلاری ئەمریكی بە گوێرەی قەبارە و جۆری پرۆژەكە وەك هاوكاری و بێ وەرگرتنەوە پارەكە.\nلە ڕاگەیەنراوی ڕێكخراوەكەدا هاتووە، لە بەرنامەیەی ئێستایان هاوكاریی دارایی بێ وەرگرتنەوە، پێشكەش بەو كەسانە دەكەن، كە خاوەن بیرۆكە یان پرۆژەی بچوكی خۆیانن بۆ ئەوەی پەرە بە پرۆژەكەیان بدەن و بتوانن چەند كەسێكیش لای خۆیان دابمەزرێنن و بیخەنە سەركار.\nمەسعود بارزانی لەگەڵ عزەت شابەندەر كۆبووەوە\nخشتەی دابەشكردنی مووچەی ڕۆژی دووشەممە بڵاوكرایەوە\nلقی هەولێری رێكخراوی كۆچی نێودەوڵەتی


ئایا حوكمی خوێندنی قورئان بەدەنگی بەرز چیە بۆ كەسێك بەتەنها نوێژ بكات؟ وە ئایا دروستە بۆی كە بە نهێنی بیخوێنێـت؟ : ماڵپەڕی وەڵامەکان\nنوێژچۆنێتى نوێژئایا حوكمی خوێندنی قورئان بەدەنگی بەرز چیە بۆ كەسێك بەتەنها نوێژ بكات؟ وە ئایا دروستە بۆی كە بە نهێنی بیخوێنێـت؟\nئایا حوكمی خوێندنی قورئان بەدەنگی بەرز چیە بۆ كەسێك بەتەنها نوێژ بكات؟ وە ئایا دروستە بۆی كە بە نهێنی بیخوێنێـت؟\nقورئان خوێندن لەناو نوێژدا بەدەنگی بەرز لە نوێژە ئاشكراكانی وەكو نوێژی بەیانی و دووركعاتی سەرەتای مەغریب و عیشا حوكمەكەی سوننەتە بۆ ئیمام و ئەوەی لە بەتەنها نوێژ دەكات، وە ئەوەشی بەنهێنی بیخوێنێت هیچی تێدا نیە، بەڵام هەر ئەوەیە كە سوننەتی واز لێ هێناوە. وە ئەگەر كەسی تەنها بینی كەوا بە نزم خوێندن خشوعی زیاد دەكات ئەوا بەو شێوەیە دەیخوێنێت و هیچی تێدا نیە، چونكە لە پێغەمبەری خواوە ﷺ هاتووە كە جاری وا هەبووە بە دەنگی بەرز خوێندویەتی و جاری واش هەبووە بەنزم خوێندوویەتی لە شەونوێژدا وەكو دایكە عائیشە لێیەوە دەیگێڕێتەوە.\nبەڵام ئیمام هەمیشە بۆی سوننەتە كە بەدەنگی بەرز بیخوێنێت لەبەر شوێنكەوتن و چاولێكەری بۆ پێغەمبەری خوا ﷺ ، ئەوەش لەبەر سوودی ئەو خەڵكە كە فەرمایشتی خوا دەدرێت بە گوێیاندا ئیتر لە نوێژی فەرزادبن یاخود سوننەت.\nوە هەروەها شیخ عبد العزیز بن باز رحمه الله دەڵێت:\n" ئەو نوێژانەی كەبە رۆژ ئەنجام دەدرێن وەكو چێشتەنگاو و رەواتبەكان و هەردوو نوێژی نیوەڕۆ و عەصر، سوننەت وەایە كە بەدەنگی نزم بخوێنرێت, وە رێگەدراوە بە ئیمام كە جارجار بەدەنگی بەرز چەند ئایەتێك لە قورئان بخوێنێت تێیاندا، لەبەر فەرموودەكەی أبي قتادة رضي الله عنه كە دەڵێت: " كان النبي ﷺ يسمعنا الآية أحيانا " ، يعني في صلاة الظهر والعصر " .انتهى من " مجموع فتاوى ابن باز " (11/ 127) .\nئایا لەکاتى سوجدە بردندا دەست پێش دەخرێ یان ئەژنۆ؟ کاتێ لەڕکاتی سێیەم و چوارەمدا سوننەتە سورەتى تر بخوێنى لە دواى فاتیحا؟ ئافرەتى دوو گیان کە نەتوانێ کڕنوش و سەژدە بەرێت چۆن نوێژ بکات؟ سوننەتەكانی نوێژ ئایا ڕاستە نوێژی ئافرەت جیاوازە لە نوێژی پیاو ؟\nسەردان: ١,٨٦٧ بەش: چۆنێتى نوێژ\nپرسیاری دواترچۆن پێشوازى لە مانگى ڕەمەزان بكەین ؟ پرسیاری پێشترئایا دروستە ئافرەت پێشنوێژی بۆ ئافرەتانی تر بکات؟


Diplomatic Magazine | "عەبادی دیکتاتۆرە نەک بیرمەند"\n"عەبادی دیکتاتۆرە نەک بیرمەند"\nنوسینی: رەیچڵ ئەڤراهام / لە سەنتەری توێژینەوەکانی خۆرهەڵاتی نزیک\nو / هەژار عوسمان\nگۆڤاری فۆڕن پۆڵسی ئەمریکی لە لیستی دیارترین بیرمەندانی ساڵی 2017دا، حەیدەر عەبادی سەرۆک وەزیرانی عێراقی وەک بیرمەند داناوە، عەبادی لە لیستەکەی ''فۆڕن پۆڵسی''دا ژمارە (٦٥)ه، فۆڕن پۆڵسی لەو بابەتەدا بانگەشەی ئەوەی کردووە کە عەبادی شەڕی کردووە بۆ یەکگرتوویی عێراق، چڵە زەیتوونی پێشکەش بە کوردەکان کردووە [پێشکەشکردنی چڵە زەیتوون بە واتای پێشاندانی نیەتی ئاشتی و کۆتاییهێنان بە شەڕوشۆڕە]، تەنانەت فەرمانی کردووە ئێران لە هەندێک ناوچەی دیاریکراوی عێراقدا بچێتە دەرەوە لەگەڵ دەستپێکی ساڵی نوێدا.\nبەپێچەوانەی بانگەشەکانی گۆڤاری فۆڕن پۆڵسیەوە، عەبادی هەر وەک مالیکی، کە دەستدرێژیی کردووەتە سەر هاوڵاتییانی و کوشتوونی، نوێنەرێکی تائیفیی دیکەی ئێرانە، عەبادی ستەمکار و دیکتاتۆرە، نەک بیرمەندێکی خاوەن بیر.\nلەژێر دەسەڵاتی عەبادیدا، هەرێمی کوردستانی عێراق ئازارێکی گورچکبڕیان بەدەست سوپای پاسدارانی ئێران، سوپای عێراق و حەشدی شەعبییەوە چەشت دوای ئەوەی کەرکووک و دووز خورماتوو و ناوچە جێناکۆکەکانیان پاش ڕیفراندۆم داگیر کرد و خەڵکی ئەو ناوچانەش ناچار بوون لەتاو ژیانی خۆیان لە شار و شوێنەکانیان هەڵبێن، دوای داگیرکردنەکە، سوپای عێراق و هاوپەیمانەکانی چەندین خەڵکیان ڕفاندووە، دەستدرێژیی سێکسییان کردووەتە سەر زۆر کەس و ئەو کەسانەشیان دەستگیرکردووە کە چەک و ئاڵای کوردستانیان هەیە و پشتگیری لە پارتی دیموکراتی کوردستان دەکەن، پاشان، خانوو و ماڵی زۆر کورد لە کەرکووک و دووز و ناوچەکانی تر سوتێنراون و تەختی ئەرز کراون، ماڵی چەندان کوردیش تاڵان کراوە.\nدوای دەستگرتن بەسەر کەرکووک و ناوچەکانی دەوربەریدا، زیاتر لە 180 هەزار کورد بەهۆی عەبادی و هاوپەیمانەکانییەوە ئاوارە بوون، ئەم دۆخە فشارێکی دیکەی بۆسەر فشارەکانی سەر حکومەتی هەرێمی کوردستان دروست کردووە و بووەتە هۆی کەمبوونەوەی نەوتی هەرێمی کوردستان و لەو ڕۆژەشەوە یەک دیناریان لە بەغداوە بۆ ڕەوانە نەکراوە هەتا لە ناوچەکانیاندا خەمێک لە دۆخی ئاوارەکان بخۆن، پێش ئەوەش، حکومەتی هەرێمی کوردستان میوانداریی زیاتر لە 1.2 ملیۆن پەنابەر و ئاوارەی کردووە، لەناویاندا چەندان ئێزدییو مەسیحی هەن کە لە دەست داعش هەڵاتوون، ئەمەش وای کردووە ڕێژەی دانیشتووانی هەرێمی کوردستان 30% زیاد بکات.\nداخستنی فڕۆکەخانەکانی هەولێر و سلێمانی بە ڕووی گەشتە نێودەوڵەتییەکاندا، دۆخێکی دروست کردووە کە وڵاتانی دیکە نەتوانن ئەو یارمەتییە مرۆیی و داراییانە ڕەوانەی کوردستان بکەن کە پێویستیانە، حکومەتی ناوەندیی عێراقیش هەوڵی دەستڕاگەیشتنی کوردەکانی بە پێویستییە مرۆییەکانیان زۆر سەخت کردووە، ئەمەش کاریگەریی خراپی کردووتە سەر تەندروستیی چەندین پێشمەرگە، کە پێویستیان بە چارەسەرە لە دەرەوەی وڵات، دوای ئەوەی لە شەڕی داعشدا بریندار بوون، کاریگەریشی کردووەتە سەر ئەو بڕە خۆراکەی دەبەخشرێت بە هاوڵاتییە کوردەکان دوای بومەلەرزە کارەساتئامێزەکە کە گوڕەکەی 7.3 پلە بوو، لە کورتیدا، هەر سەرۆکێک پێویستیی هاووڵاتییەکانی پشتگوێ خست و خەڵکەکەی بۆ بەرژەوەندیی سیاسیی خۆی برسی کرد، ئەوا ئەو سەرۆکە دابەشکارە نەک یەکخەر وەک ئەوەی ''فۆڕن پۆڵسی'' بانگەشەی بۆ دەکات.\nعەبادی، جۆن ئێف. کەنەدی نییە. عەبادی فرانکلین دی. ڕۆزفێڵت نییە، ئەبراهام لینکن نییە، جۆرج واشنتن نییە، تۆماس جێفرسن و هیچ سەرۆکێکی گەورەی دنیا نییە کە شایان بەوە بێت ناوی لە مێژوودا وەک بیرمەندی دیار تۆمار بکرێت، ئەو بیرمەندانەی کاریگەرییان لەسەر مرۆڤایەتی هەبووە بەرەو باشتر\nوەک ئەوەی خوێ بکاتە برینی کوردەکانەوە، عەبادی ددانی بە قوربانیانی 1824 خێزانی شەهید و زیاتر لە 10 هەزار پێشمەرگەی بریندار نەنا کە شەڕی داعشیان کرد. بەهەرحاڵ، عەبادی، سەرکوتکاری و فشارخستنە سەر خەڵکی کوردی کەرکوک بە بەزاندنی داعش بەراورد دەکات. بەختیار شاوەیس، پەرلەمانتاری یەكێتیی نیشتمانیی کوردستان لە پەرلەمانی عێراق دەڵێت، ''وتارەکەی سەرۆک وەزیرانی عێراق تایفی بوو و ئاڕاستەی چەند گروپێکی دیاریکراو بوو، نەک ئەوەی ئاڕاستەی تەواوی نەتەوەکانی عێراق بێت. ناونەهێنانی پێشمەرگە پێشێلکردنی دەستوری عێراقە، لەکاتێکدا لە دەستوردا وا تۆمار کراوە کە پێشمەرگە بەشێکە لە تەواوی سیستمی بەرگریی عێراق''. وەزیری پێشمەرگەش دەڵێت ''چۆن سەرۆک وەزیران عەبادی چاوەڕێی ئەوە دەکات کە خێزانی شەهیدەکان و پێشمەرگە بریندارەکان و خەڵکی کوردستان دڵسۆز بن بۆ عێراق لە کاتێکدا بە زاریدا هەڵنایەت ناوی پێشمەرگە بهێنێت و قوربانییەکانیان بەرز بنرخێنێت؟''\nپێویستە کەسێک لە ئیدیتۆری گۆڤاری فۆڕن پۆڵسی بپرسێت، ئەگەر عەبادی یەکخەری عێراقە و دیکتاتۆرێکی تایفی نییە، بۆچی ڕەتی کردووەتەوە کە هیچ گفتوگۆ و دانوستانێک لەگەڵ کوردەکان بکات؟ بۆچی وەها گەمارۆیەکی وەحشییانەی خستووەتە سەر کوردەکان لە بەرانبەر گوزارشتکردن لە مافی دیموکراتییانەی خۆیان؟ بۆچی بەدوای ئەوەیە کە دەست بخاتە بینی کوردەکان و تا ئاستی مەرگ برسییان بکات؟ بۆچی هێزەکانی عەبادی خەڵکی کورد دەڕفێنن و دەستگیریان دەکەن و دەستدرێژیی سێکسییان دەکەنە سەر؟ بۆچی ماڵی کوردەکان دەسووتێنیت و تاڵانیان دەکات؟ ئەی ئەگەر عەبادی گوێڕایەڵی ئێران نییە، بۆچی ئێرانی هێناوە تاکو ڕۆڵێکی وەحشییانەیان لە سەرکوتکردنی کوردەکان هەبێت و بۆچی بە دەستەڵاتەکەی هەموو شتێک دەکات لەپێناو پەرەپێدانی بەرژەوەندییەکانی ئێران و زیانگەیاندن بە ئەمەریکا؟ ئەی ئەگەر عەبادی لیبراڵێکی ڕاستەقینەیە، بۆچی چەند ناوچەیەکی لە نەتەوەی کورد پاک کردەوە ڕێک وەک ئەوەی داعش کردی؟ عەبادی زۆر باشتر نییە لە داعش، کە ماڵەکانیان دەسووتاند، بە کۆمەڵ دەستدرێژیی سێکسییان دەکردە سەر ژنان و پاکتاوی ڕەگەزیی کوردیان دەکرد! ئەگەر عەبادی یەکێکە لە بیرمەندە دیارەکانی ساڵی 2017 بێت، ئەوا دنیاکەمان ئەخلاقی لەدەستداوە و بیرمەندی دیار چ مانایەکی هەیە!\nعەبادی، جۆن ئێف. کەنەدی نییە. عەبادی فرانکلین دی. ڕۆزفێڵت نییە، ئەبراهام لینکن نییە، جۆرج واشنتن نییە، تۆماس جێفرسن و هیچ سەرۆکێکی گەورەی دنیا نییە کە شایان بەوە بێت ناوی لە مێژوودا وەک بیرمەندی دیار تۆمار بکرێت، ئەو بیرمەندانەی کاریگەرییان لەسەر مرۆڤایەتی هەبووە بەرەو باشتر. بەپێچەوانە، عەبادی هەمان مامەڵەی نوری مالیکی، بەشار ئەسەد، ئایەتوڵا خومەینی، ئیسماعیل هەنییە و هەر دیکتاتۆرێکی تایفیی دیکەی گوێڕایەڵی ئێرانی لەگەڵ کوردەکان و گروپەکانی تری عێراقدا کردووە. ئیدتۆری فۆڕن پۆڵسی هەڵەیەکی کوشندەی کردووە کە وەها شەرەفێکی بە عەبادی بەخشیووە.\nهەژار عوسمان :\nبەکالۆریۆس لە زمانی ئینگلیزی


حزبە کوردییەکان لەسەر شەش باڵیۆز شەڕیانە |\nHome سەرەکی حزبە کوردییەکان لەسەر شەش باڵیۆز شەڕیانە\non: ئاب 07, 2019 In: سەرەکی, هەواڵNo Comments\nچوار کۆبوونەوە شکستی هێناوە\nلەگەڵ ئەوەی تا ئێستا چوار کۆبوونەوەیان کردووە، بەڵام حزبە کوردییەکان لەسەر دابەشکردنی شەش باڵیۆزی عێراق ڕێک ناکەون کە بەر هێزە کوردییەکان کەوتوون و بەشێک لە لایەنەکانیش پارتی بە هۆکاری ناکۆکییەکان تۆمەتبار دەکەن.\nلە ماوەی چوار ساڵی داهاتووی حکومەتی عێراقدا، 70 باڵیۆز له وڵاته جیاجیاكان داده‌نرێن، یەکلاییکردنەوەی ئەو باڵیۆزانەش لە نێوان پەرلەمانی عێراق و وەزارەتی دەرەوەدا دەبێت بە شێوەی نیوە بە نیوە، لەو ژمارەیەش تا ئێستا لە باڵیۆزە زیادکراوەکان شەشیان بۆ کورد یەکلایی کراوەتەوە و ئەگەریش هەیە بکرێت بە ١٣.\nجوان ئیحسان، سه‌رۆكی فراكسیۆنی یه‌كێتیی له په‌رله‌مانی عێراق بۆ ״ئاژانس״ وتی: ״وه‌ك فراكسیۆنی یه‌كێتیی هه‌موو كات و له هه‌موو پرسه‌كاندا پێداگریمان له‌سه‌ر پشكی كورد كردووه به گشتی نه‌ك به تەنها پشكی حزبه‌كه‌مان، به‌ڵام به داخه‌وه فراكسیۆنی كوردی هه‌یه ئه‌و به‌ده‌مه‌وه‌هاتنه‌ی نییه.״\nوتیشی: ״بۆ دابه‌شكردنی ئه‌و باڵیۆزانه هێشتا ڕێكکە‌وتن نه‌كراوه، چونكه هه‌ندێك لایه‌ن تاكو ئێستاش له‌و گفتوگۆیانه‌ی ئه‌نجام دراوه وه‌ڵامی نه‌بووه بۆ لایه‌نه‌كانی تر، ئێمه‌ش چاوه‌ڕوانی یه‌كلاییبوونه‌وه‌ی بڕیاری ئه‌وانین.״\nلە کابینەکانی پێشووتر حکومەتی عێراق ٥٠ باڵیۆزی هەبووە و لە نێویشیاندا شەشیان بە دەست کوردەوە بوون، بەڵام ئێستا ئەو ژمارەیە بۆ ٧٠ بەرز کراوەتەوە.\nجه‌مال كۆچه‌ر، ئه‌ندامی فراكسیۆنی یه‌كگرتوو له ئه‌نجوومه‌نی نوێنه‌رانی عێراق بۆ ״ئاژانس״ وتی: ״ئه‌وانه‌ی له وه‌زاره‌ت داده‌نرێن به هه‌ڵسه‌نگاندن و تواناكانیان و سیڤییه‌كانیان وه‌رده‌گیرێن ئه‌وانه‌ی په‌رله‌مانیش به ڕێكکه‌وتنی فراكسیۆنه‌كان یه‌كلایی ده‌بنه‌وه.״\n״چوار كۆبوونه‌وه ئه‌نجام دراوه بۆ ئه‌و مه‌به‌سته، به‌ڵام پارتی ڕێك ناكه‌وێت و داوای 3 له‌و باڵیۆزانه ده‌كات، له كاتێكدا هه‌موو لایه‌نه‌كان ڕازین له‌و شه‌ش پۆسته کە بۆ کورد زیاد کراوە 2 بۆ پارتی 2 بۆ یه‌كێتیی و 2 بۆ لایه‌نه‌كانی تر بن، به‌ڵام پارتی ڕازی نابێت و داوای 3 له‌و باڵیۆزانه ده‌كات.״ جەمال کۆچەر وای وت.\nیەکلاییکردنەوەی باڵیۆزەکان بە جۆرێکە بۆ هەر دە کورسییەکی پەرلەمانی عێراق باڵیۆزێک داندراوە.\nناسر یوسف، ئه‌ندامی ئه‌نجوومه‌نی نوێنه‌رانی عێراق لە فراکسیۆنی پارتی بۆ ״ئاژانس״ وتی: ״نیوەی ژماره‌ی باڵیۆزه‌كان خراوه‌ته چوارچێوه‌ی ئیستحقاقی هه‌ڵبژاردنه‌وه، لەو ٣٥ باڵیۆزەی بەر پەرلەمان کەوتووە سیانیان سەرۆکایەتیی یەکلایی دەکاتەوە و ئەوانی تریش دابەش دەکرێن.״\nلەو شەش باڵیۆزەی پێشتر کە لای هێزە کوردییەکان بووە، دوانی لای پارتی، دوانی لای یەکێتیی و دوانیشی لای یەکگرتووی ئیسلامییە.\n״به‌رده‌وام له هه‌وڵداین بۆ ئه‌وه‌ی پشكی كورد زیاد بكه‌ین، به‌ڵام تاكو ئێستا وه‌ك فراكسیۆنی پارتی به حه‌قی خۆمانی ده‌زانین كه سێ باڵیۆز وه‌ربگرین له‌و شه‌ش باڵیۆزه كه پشكی كورده له په‌رله‌مانی عێراق چونكه ئێمه 27 كورسیمان هه‌یه و به مافی خۆمانی ده‌زانین.״ ناسر یوسف وای وت.\nعەفرین تاجی سەركەوتنی فیدراڵییەتی ڕۆژئاوا\nهەدەپە ده‌یه‌وێت ١٠٠ ئەندام بنێرێتە پەرلەمانی تورکیا\nیه‌کلیستیی حزبه ئیسلامییه‌کان شکستی هێنا


بەهۆی وێنەیەكی شازادە هاری-ەوە\nدادگایەكی بریتانیا چوار ساڵ زیندانی بەسەر گەنجێكدا دەسەپێنێت\nحكومەتەكەی عادل عەبدولمەهدی گومرگی لەسەر ئۆتۆمبێلی كارەبایی هەڵگرت\nكوڕێك دایكی و خوشكی برینداردەكات و هەڵدێت\nئەردۆگان: بەردەوام دەبین لە هێرشەكانمان تا هەمو یەپەگە لەناودەبەین\nسبەی لە چەند شوێنێكی سنوری سلێمانی نەوت دابەشدەكرێت\nترەمپ رەوانەكردنی سێ هەزار سەرباز بۆ سعودیە بە كۆنگرێس رادەگەیەنێت\nبەرپرسی هەواڵگری پارێزگای سەڵاحەدین بە بۆمبی چێندراوی داعش گیانیلەدەستدا\nبەهۆی نەناردنی پارەكە لەلایەن بەغداوە، دابەشكردنی موچەی فەرمانبەران سستی تێدەكەوێت\nخامنەیی لەسەر خۆپیشاندانەكانی ئێران پەیامێكی راگەیاند\nپەرلەمانی عێراق پێشنیاری یاسای رەتكردنەوەی دەستكەوتە داراییەكانی بەرپرسانی پەسەندكرد\nوەزیری پێشوی تەندروستی عێراق لە فڕۆکەخانەی نێودەوڵەتی بەغداد دەسگیرکرا\n- 6/19/2019 11:23:00 AM 15162 جار خوێندراوەتەوە\nدادگای بریتانیا سزای چوار ساڵ زیندانی بەسەر گەنجێكدا سەپاند، كە پشتیوانی لە نازیەكان دەكات و رایگەیاندوە، "شازادە هاری بەرامبەر رەچەڵەكی خۆی ناپاكی ئەنجامداوە و هەڕەشەی لە ژیانی هاری كردوە".\nدادگایەکی بریتانیا دوێنێ سێشەممە بە تۆمەتی پشتگیریكردن لە تێرۆر و رەگەزپەرستی سزای چوار ساڵ زیندانی بەسەر گەنجێكدا سەپاند، ئەوەش دوای ئەوەی كە وێنەیەكی شازادە هاری بڵاوكردوەتەوە و تیایدا بەهۆی هاوسەرگیریكردنی لەگەڵ مێگان مێركڵ، ئەكتەری پێشوی ئەمریكی هەڕەشەی لێدەكات.\nمیخال شیفجوك، كە تەمەنی 19 ساڵە، وەك بانگەشەیەك بۆ رەوتی نازی رەگەزپەرست وێنەیەكی شازدە هاری، بڵاوكردوەتەوە و لە وێنەكەدا دەمانچەیەك ئاڕاستەی سەری هاری كراوە، لەسەر وێنەكەش نوسویەتی، "دواتر دەتبینمەوە ئەی ناپاك بەرامبەر بە رەچەڵەكی خۆت".\nئەو وێنەیەش پاش چەند مانگێك لە هاوسەرگیریەكەی نێوان شازادە هاری، شازادەی شانشینی بریتانیا و مێگان مێركڵ، خانمە ئەكتەری پێشوی ئەمریكی، كە دایكی بە رەگەز ئەفریقیە و باوكی سپی پێستە.\nشیفجوك لەگەڵ ئۆسكار دۆن كوتشوروفسكی تەمەن 18 ساڵ كە لە كارەكەدا هاوبەشیكردوە و هاوڕێی یەكدین و هەردوكیان بە رەگەز خەڵكی پۆڵەندان، دانیان بەوەدا ناوە كە پشتگیری لە توندڕەوی دەكەن، شیفجوك–یش دانی بەوەداناوە كە خاوەنی كۆمەڵێك ماددەیە كە دەتوانرێت لە پلانی كارە توندڕەوی و تێرۆریستیەكاندا بەكاربهێنرێت.\nبەوهۆیەوە دادگای بریتانیا سزای چوار ساڵ و سێ مانگ زیندانی بەسەر شیفجوك-دا سەپاند، لەكاتێكدا سزای 18 مانگ زیندانی بەسەر ئۆسكار-ی هاوڕێیدا سەپاند.\nشازادە هاری، لە دایكبوی ساڵی 1984ەو دوەمین شازادەی جێنشینی شانشینی یەكگرتوی بریتانیایە، كە لە ئایاری ساڵی رابردودا لەگەڵ مێگان ماركڵ، ئەتەری پێشوی ئەمریكی هاوسەرگیری ئەنجامداوە.\nمێگان ماركڵ، بە رەگەز ئەمریكی و لە دایكبوی ساڵی 1981ە، چالاكوانی بواری ژنان و كۆمەڵایەتیە و لە ماوەی رابردودا لە چەندین زنجیرە فیلمی ئەمریكیدا رۆڵی بینیوە، لە ئێستادا شازادەی ساسكس-ی بریتانیا و هاوسەری شازادە هاری-ە.\nئەردۆگان: کۆمپانیای لافارج چیمەنتۆی داوە بە کوردەکان بۆ دروستکردنی بازگەی سەربازی\nپنتاگۆن ڤیدیۆی کوشتنی ئەبوبەکر بەغدادی بڵاوکردەوە\nهەواڵگریی ئەمریكا سەبارەت بە پرۆگرامێكی نوێی ئێران هۆشداری دەدات


ئایا یەك جۆری دیاریكراو لەئیسلام بونی هەیە؟\nجیاكردنەوەی ئیسلام لەكەلتوری مسوڵمانان وەهمە یان حەقیقەت؟!\nزۆرجار ئەو كەسانەی خۆیان بەدڵسۆزو شارەزا لەئیسلام دەزانن دەیانەوێت ئیسلام دابڕاو لەمسوڵمانان وەسف بكەن، واتە هەوڵی ئەوە دەدەن بەشێوەیەك وێنای ئیسلام بكەن كە زۆر جیاوازە لەوەی مسوڵمانان لێی تێگەیشتون و تەفسیری دەكەن، یاخود پیادەی دەكەن و كاری پێدەكەن، ئەم تێگەیشتنە لەزۆر ڕوەوە خاوەنی ئیشكالی گەورەیە، پێش هەمو شتێك لەڕوی دابڕینی دەقەوە لەواقیع، كە ئەم دابڕینەش لەبنەڕەتدا لەوەوە هاتوە كە یەك جۆر تەفسیرو خوێندنەوە بۆ دەق بڕیاردراوە، وەك ئەوەی واقیعیش هەر یەك واقیع بێت و تێگەیشتنی مرۆڤەكانیش هەر یەك تێگەیشتن بێت، واتە (كات) گۆڕانی بەسەردا نایەت و شوێنەكان هەمویان كتومت وەك یەك وابن و گۆڕانكاریش لەكات و شوێندا هیچ گۆڕانكارییەك لەجۆری كێشەكاندا بەدوای خۆیدا نەهێنێت، وەك ئەوەی كێشەو بابەت و قەیرانی بێشوماری بەردەوام و نەپساوە لەدەقێكدا چارەسەركرابن كە ئەو دەقە سنوردارو دیاریكراوە! ئەمجۆرە هەڵوێستەش بەرامبەر بەدەق وادەكات فرە خوێندنەوەیی مەحاڵ بێت، واتە ئیجتیهاد دەكاتە كارێكی ناپێویست و بەڵكو بیدعەو زیادە.\nلێرەشەوە بۆچونی ئەو كەسانە دەبێتە مایەی سەرسامیی، كاتێك گروپە توندڕەوەكان لەئاین دەكەنە دەرەوە، واتە ئینیتمای ئەوان بۆ ئیسلام وەك ئاین و بۆ قورئان وەك دەق ڕەتدەكەنەوە! كە ئەم تێڕوانینە لەلایەكەوە (هەڵە) بەدەرەچون لەئاین دادەنێت و لەلایەكی دیكەشەوە فاكتەرو هەلومەرجەكانی دروستبون و هاتنەكایەی هەڵەكان لەبەرچاو ناگرن، كە ئەمەش لەخودی خۆیدا ڕەتكردنەوەی ئەگەری جیاوازی و بونی جیاوازییە لەتەفسیردا، دەرنجامی بونی جیاوازی لەهەلومەرج و كات و شوێن و توانای تێگەیشتن و لێكدانەوەی مرۆڤەكاندا، بەو پێیەی مادامەكیی جیاوازیی لەخوێندنەوەدا ئەگەرێكی مومكین بێت، ئەوا بونی هەڵەش لەخوێندنەوەدا هەر مومكینە، بونی هەڵەش لەخوێندنەوەدا هەڵە لەكردارو پراكتیكدا بەدوای خۆیدا دەهێنێت، لەم روانگەیەشەوە هەرگیز ناتوانین گروپێكی وەك داعش بۆ نمونە لەئیسلامدا بكەینە دەرەوەو ئینتیمای ئەو بەدەقەوە نەفی بكەین، وەك چۆن لەبەرامبەردا ناشتوانین خوێندنەوە زۆرو جیاوازو ناكۆكەكانی دیكەش بۆ ئیسلام و دەق نەفی بكەین.\nبۆ كاتێك دەڵێین داعش هەڵقوڵاوی هەناوی دەقە هەناومان دێتە دەر، بەڵام كاتێك دەبینین جیهانی ئیسلامی نوقمی دۆگمایی و دواكەوتنە هیچ هەستێكمان لەلا دروستنابێت و زۆر ئاسایی وەری دەگرین، وەك ئەوەی ئەم دۆگماییە قەدەری ئاینەكە خۆی بێت، یان لەباشترین حاڵەتدا لەدەرەوە بەسەرماندا سەپا بێت، پلانی جولەكەو خۆرئاواو ئەم و ئەو بێت!\nئایا دەبێ هەڵوێستی ئێمە لەبەرامبەر مسوڵماناندا نەفیكردنی پەیوەندییان بێت بەئیسلامەوە یان ڕاستكردنەوەی ئەو پەیوەندییە بێت؟ چۆن كەسێك بێ ئینتیمایە بەئاینێكەوە كە حەماسەتی بۆی هەیەو پەیڕەویی لێدەكات و خۆی بەشوێنكەوتوی دەزانێت و شانازیی پێوە دەكات؟\nلەیەكێك لەكەناڵەكانی تەلەفزیۆندا دیدارێكیان لەگەڵ یەكێك لەبانگخوازە ئیسلامییە دیارەكانی هەرێمی كوردستان سازدا بو و كاتێك باسی بونی هەر كێشەیەكیان لەژیان و تیگەیشتنی مسوڵماناندا دەكرد، ئەو بانگخوازە لەوەڵامدا دەیوت بەڕێزەكەم ئەمە بەرهەمی كەلتورەو هیچ پەیوەندییەكی بەئایینی ئیسلامەوە نیە، وەك ئەوەی ئایینی ئیسلام بەتەواوی دابڕابێت لەكەلتور، ئەو بەڕێزە نەیزانیوە (ئیجتیهاد) مانای ئاشتكردنەوە یاخود گونجانی دەقە لەگەڵ كەلتوردا، بێگومان ئەو كەلتورەی بەپۆزەتیڤ و سودمەندو گونجاو دەزانرێت، كە ئەمەش دیسان مایەی مشتومڕو جیاوازییە، نەك هەر ئەمەش، بەڵكو خودی قورئان خۆی لەژێر كاریگەریی كەلتوری عەرەبیی ئەو سەردەمەی نیمچە دورگەی عەرەبیدا بوە، ئیدی بۆ دەبێت ئەگەر ئێمە كەلتورێكی ئەرێنی لەمڕۆدا شك بەرین بیخەینە لاوە بەبیانوی ئەوەی بەشێك نییە لەئاینەكەمان!\nدەبوایە ئەو بانگخوازە لەجیاتی ئەو وەڵامە بیگوتبایە كە ئەم كەلتورە، كە بەڕێزیان بەنێگەتیڤ و نەشیاو حەرامی زانیوە، لەبەر فڵانە هۆكارو هەلومەرج هاتۆتە ناو ئاینەكەوە و بەم شێوەیەش دەكرێت لاببرێت، ئەگەر ئەو لابردنە مومكین بێت، واتە پێویستی بەخوێندنەوەو شیكردنەوەیە نەك نەفیكردن و ڕەتكردنەوە، هەروەها ئەگەر ئێمە بۆ هەمو كێشەیەك و هەر بابەتێكی نێگەتیڤ وەڵاممان تەنیا ئەوە بێت كە هیچ پەیوەندییەكی بەئیسلامەوە نییە، لەڕاستیدا هیچمان نەوتوە، بەڵكو خۆمان لەكێشەكە دزیوەتەوە، لەهەمان كاتداو لەحەقیقەتی كارلێكی نێوان كەلتورەكانیش بێئاگابوین!\nگومانی تێدایە نییە كە ئیسلام خاوەنی كەلتورێكی تایبەت بەخۆیەتی، كە كەلتورێكە لەژێر كاریگەری كەلتوری عەرەبیدایە، واتە ئیسلام كەلتورێكی تاڕادەیەك نوێێ هێنا هاوڕێ بەكەلتوری عەرەبی، یاخود بەگوزارشتێكی دیكە كەلتورێكی نوێی عەرەبی هێنا، عەرەبیبون لێرەدا مانای نەگونجان نییە لەگەڵ خاوەن كەلتورەكانی دیكە، بەڵكو مەبەست ئەوەیە كە لەسەرەتادا و بەپلەی یەكەمیش بۆ عەرەب هات.\nهیچ كەلتورێكیش بەبێ كاریگەری و پەیوەندی نییە بەكەلتورەكانی دیكەوە، كەواتە ئیسلامیش مادامەكی كەلتورێكە، هاوشێوەی كەلتورەكانی دیكە لەپەیوەندیدایە بەكەلتورەكانی دەرەوەی خۆیەوە، بەتایبەتیش بۆ سەردەمی ئەمڕۆمان كە بەسەردەمی جیهانگەرایی دەناسرێت، جیهانگەراییش فرە كەلتورگەراییە، بەو مانایەی وەك چۆن وڵاتەكان دەبنە یەك جیهان و بەیەكدا دەچن، بەهەمان شێوە كەلتورەكانیش بەجۆرێك لەجۆرەكان دەبنە یەك كەلتور، لەو سۆنگەیەوە كە لەژێر كاریگەری یەكتردا دەبن و بەیەكدا دەچن، كارلێك دەكەن و دەچنە پەیوەندی نوێ و نوێترەوە.\nلەسەرێكی دیكەشەوە، دەبێ ئەو كەسەی ئیسلام بەیەك ئیسلام و قورئان بەخاوەنی یەك جۆر خوێندنەوەو تەفسیر بزانێت مەبەستی چی بێت و بیەوێت چیمان پێ بڵێت؟ لەهەموی سەیرتر ئەوەیە هەندێك لەم بانگەشەكارانە تەنانەت خوێندنەوەی دەقگەرایانەی ڕوكەش و سەلەفیانەشیان قەبوڵ نییە! كە گومانی تێدا نییە دەقگەرایانەترین و ئیسلامیترینیانە وەك ئیسلامی سەرەتا، دیارە بەلەبەرچاوگرتنی ئەوەی كە ئەم خوێندنەوە سەلەفییانەیە لێوانلێوە لەهەڵەو ئیشكال و دۆگمایی.\nهەندێك لەو بەڕێَزانە دەڵێن مەبەستمان لەئیسلامی ڕاستەقینەو قورئانی دەقاو دەق تەفسیركراو و بێكێشەو قەیران، ئیسلامی سەردەمی ژیاری ئیسلامییە، واتە چەند سەدەی سەرەتای ئیسلام، لەكاتێكدا كە ئەو جۆرە ئیسلامییە ژیارییەش لێوانلێوە لەقەیران، وەك چۆن لەهەمانكاتدا نزیكترین جۆری پراكتیكی ئیسلامی و (قورئانیی!)شە لەكەلتورەكانی ترەوە! بەڵكو نزیكترینیانە لەخۆگونجاندن و ئاوێتە بون بەكەلتورەكانی ئاگرپەرست و مولحیدانەوە، لەكەلتورەكانی یۆنان و فارس و هیندییەكانەوە!\nئێمە گلەییمان لەوە دەكرد كە سەلەفییەكان دەیانەوێت بگەڕێنەوە بۆ سەردەمی سەلەف و كتومت و ئیسلامەكەی ئەوان پراكتیك بكەن، بەهەمان میكانیزم و خوێندنەوەوەو تەفسیرو لێكدانەوەكانی ئەوان و دنیاو هەلومەرجی ئەوانمان وەك دەقی پیرۆز بۆ ئامادە بكەنەوە!\nلەكاتێكدا كە ئەوانەی بەباڵای ژیاری ئیسلامیدا هەڵدەڵێن زۆر لەم سەلەفییانە وەهمگەراترن، لەو ڕوەوە كە ئامادەكردنەوەی مەنهەجی سەلەفن لەمڕۆدا، گەرچی زۆر بەكەمیش بێت، گەلێك ئاسانترو واقیعیترە لەهێنانەكایەی ئەو پێشكەوتنە، ژیاریی و زانستیی و فەلسەفیی و هونەرییەی لەچاخە زێڕینەكانی ئیسلامدا بونی هەبو، ڕەنگە لەبەرامبەر ئەم قسەیەدا بوترێت: ئەی گوایا چۆن ئیسلام و موسڵمانان پێشبخەین و ڕیفۆرم لەئیسلامدا بكەین، لەوەڵامدا دەڵێین: پێداهەڵگوتن و هیوا بۆخواستن و خەونپێوەبینین شتێكەو كاركردنی عەمەلیی و مەنهەجیی و هەنگاونانی ڕاستەقینە شتێكی دیكە.


کاریگەریی ڕۆڵی ئەمریکا و پارەی شێخ‌نشینان لە بشێوییەکانی عێراق - Mehr News Agency\nAP ١٣٩٨ Azar ٧ ٠٧:٣٥\nNews Code 29562\nبە ڕاپۆرتی ئاژانسی هەواڵی مێهر بە گێڕانەوە لە "النهرین"، عۆدەی عەواد پەرلەمانتاری سەر بە کۆتلەی سادقونی سەر بە عەسائیبی ئەهلی حەقی عێراق ئەمریکا و شێخ نشینانی کەنداوی فارسی بە هەوڵ بۆ بە چەواشە بردنی ڕەوتی خۆپیشاندانگەلی ئاشتی‌خوازانەی خەڵکی عێراق تۆمەتبار کرد.\nناوبراو وتی: ڕەوتێکی مەترسی کە خۆپیساندانەکانی ئێستای وڵاتدا دەبیندرێ، لە ئەنجامی دەستێوەردان و پاڵپشتیی ئاشکرای ئەمریکا و وڵاتانی کەنداوی فارسە کە بە دوای بەهرەمەند بوون لە قەیرانی ئێستای عێراقن و بە ئاشکرا هەوڵی بە چەواشە بردنی خۆپیشاندانگەلی ئاشتی‌خوازانەن.\nعەواد جەختی کرد: گەلی عێراق بەرەنگاری ئەو دەستێوەردانانە دەبێت و رێگە بە کەس نادات کە لە کاروباری ناوخۆیی وڵاتەکەیاندا دەستێوەردان بکات.\nهاوکات محەمەد بەلەداوی لە کۆتلەی فەتح ئاشکرای کرد کە پارەگەلێکی زۆر لە وڵاتانی بەستێنی کەنداوی فارس و ئەمریکا بۆ پاڵپشتی لە کەسی دزە کردووی ناو خۆپیشاندانەکان هاوردە کراوە و ئەو وڵاتانە لە پشتی ڕفاندن و کوشتنی چالاکن و خۆپیشاندەرانن بۆ ڕووخاندنی دەوڵەتی عێراق.\nناوبراو ئاماژەی بەوەش دا: ئەمریکا و هەندێ وڵاتی بەستێنی کەنداوی فارس و لە سەرووی هەموویانەوە ئیمارات لە پێناو پاڵپشتی لە کەسایەتیگەلی سیاسی بۆ ئاژاوەنانەوە و بە چەواشەبردنی ڕەوتی خۆپیشاندانەکان تێدەکۆشن. پارەیەکی زۆر لە ئیمارات و کوەیت و ئەمریکاوە بۆ پاڵپشتی لە هەندێ کەسایەتی سەر بەو وڵاتانە و دارەدەستەکانیان و دزە کردنە ناو خۆپیشاندەران هاوردەی عێراق کراوە.


Home›وەرزش›جیهانی›کۆنتی داوای گواستنەوەی ڤیدال دەکات\nئەنتۆنیۆ کۆنتی ئیتاڵی و راهێنەری یانەی ئینتەرمیلان، دەیەوێت ئارتۆرۆ ڤیدالی چیللی و یاریزانی یانەی بەرشەلۆنە بۆ ریزەکانی بگوازێتەوە.\nئەمڕۆ شەممە رۆژنامەی تۆتۆ سپۆرتی ئیتاڵی بڵاویکردووەتەوە،کۆنتی داوای لە ئیدارەی یانەکەی کردووە کارەکانی گواستنەەی ئارتۆرۆ ڤیدال خێراتر بکەن، ئەو راهێنەرە بە هەرشێوەیەک بێت دەیەوێت ڤیدال لە یانەکەی یاری بکات.\nهەروەها کۆنتی پەیوەندییەکی باشی لەگەڵ ڤیدال هەیە و دەیەوێت لە پرۆژەکەی بۆ بردنەوەی نازناوی کالچیۆ ئەو یاریزانە لە پلانەکانیدا هەبێت.\nبە پێی زانیاری رۆژنامەکانی ئیسپانیا، یانەی بەرشەلۆنە دەیەوێت ڤیدال لە گرێبەستی لاوتارۆ مارتینیز بەکار بهێنێت، یانەی بەرشەلۆنە پارەی کڕینی لاوتارۆی نیە و دەیەوێت بڕێک پارە و دوو یاریزان بخاتە گرێبەستی هێرشبەرە ئەرجەنتینیەکەوە ، بەڵام تا ئێستا یانەی ئینتەرمیلان رەزامەندی بۆ ئەم مامەڵەیە دەرنەبڕیوە.\nڤیدال هەموو یارییەکانی یانەکەی لە پێکهاتەی سەرەکی نیە،بەڵام کیکی سیتین لە ڤاڵڤێردی زیاتر دەرفەت بەم یاریزانە دەدات.\nئەمریکا رێگەی بە جێبەجێکردنی ئاگربەستی جیهانی نەدا\nباڵیۆز و کونسوڵی بەریتانیا: پشتیوانی لە هەنگاوەکانی قوباد تاڵەبانی دەکەین بۆ چاکسازی\nئاژانسی وزەی ئەتۆم” ئێران بە رێژەی %20 دەستیکردووە بە پیتاندنی یۆرانیۆم”\nئیدارەی خۆسەری رۆژئاوا: کەناڵێکی پارتی هانی شەڕی کورد و کورد دەدات\nڤیدیۆ:بایرن میونخ بووە پاڵەوانی سوپەری ئەوروپا\nمانگێكە چارەنووسی سێ دەستگیرکراوی پەیەدە لە فڕۆكەخانەی هەولێر ناديارە\nئێران هەڵوێستی خۆی لەسەر رێککەوتنەکەی ئیمارات و ئیسرائیل دەربڕی


ھێمن ھەورامی: كۆبوونەوەی 18ی ئەم مانگەی پەرلەمان 100% دەكرێت\nسەرەتا › kdp › ھێمن ھەورامی: كۆبوونەوەی 18ی ئەم مانگەی پەرلەمان 100% دەكرێت\nهەولێر-KDP.info- ھێمن ھەورامی، كاندیدیی پارتی دیموكراتی كوردستان بۆ جێگری سەرۆكی پەرلەمانی كوردستان، دڵنیایی دەداتە خەڵكی كوردستان كە پارتی و یەكێتی جگە لە رێككەوتن ھیچ بەدیلێكیان نییە و كۆبوونەوەی 18ی ئەم مانگە پەرلەمان 100% دەكرێت".\nھێمن ھەورامی له كۆنگره‌یه‌كی ڕۆژمانه‌وانیدا ڕایگه‌یاند، "ئێمە لەگەڵ ئەوەداین ھەموومان پێكەوە بین و ھاوكاری یەكتربین و یارمەتی بەھێزكردنی دامەزراوەكان بین، بۆ ئەوەی متمانەی خەڵكی كوردستان بە پرۆسەی سیاسی بەھێزتربێت، ئێمە لەگەڵ گیانی پێكەوەیی و تەبایین، دەمانەوێت كێشەكان بە گفتوگۆ چارەسەر بكرێت، مادام 5/2/2019 پارتی و یەكێتی رێككەوتنی سیاسیان واژووكردووە و رەشنووسەكان ئاڵوگۆڕكراون و بڕیاردراوە كە 18 مانگ كۆبوونەوەی پەرلەمان بكرێت، ئێمە پابەندین بەو رێككەوتنە و كۆبوونەوەكە 100% دەكرێت".\nئاماژەی بەوەشكرد: "ئێمە و یەكێتی ھیچ چارەیەكی دیكەمان نییە جگە لە رێككەوتن، خەڵكی كوردستان دڵنیا دەكەینەوە پارتی و یەكێتی وەك دوو ھێزی سەرەكی ھیچ بەدیلێكی دیكەمان نییە جگە لە رێككەوتن".\nگەشت و گوزارا زاخۆ داخازا جێبەجێ کرنا ماستەر پلانا سالا 2013 دکەت\nکرماشان.. ژنێک بەهۆی هەڵەی پزیشکییەوە گیانی لەدەست دا\nوەزیری کشتوکاڵ: هەوڵی جدی بۆ بە بازاڕکردنی بەروبومی خۆماڵی دەدەین\n"پێویستە ڕێز لە ئیرادەی گەلەکەمان لە باکووری کوردستان بگیرێت"\nبەڤیدیۆ.. وۆرک شۆپێک لە بارەی کەرتی کشتوکاڵ بەڕێوەدەچێت


سەرۆكایەتی حكومەت لەگەڵ وەبەرهێنەران كۆدەبێـتەوە\nوردەکاری "پلانی ئاشتی" نێوان ئیسرائیل و فەلەستین بڵاودەکرێتەوە\nمەترسیدارترین ئەو پێنج نەخۆشیە گوازراوەیەی لە دەیەی رابردودا جیهانیان هەژاند\nئەردۆگان: میسڕ و ئیماڕات بەچەک پاڵپشتی لە حەفتەر دەکەن\nوەزیری پێشمەرگە: روبەڕوی ئاستەنگ و لەمپەرەکانی بەردەم خۆرێکخستنەوەی هێزەکانی پێشمەرگە دەبینەوە\nپۆلیسێك به‌تۆمه‌تی دزیكردن له‌هاتوچۆی سۆران ده‌ستگیردەکرێت\nوه‌زیری پلاندانانی هه‌رێم ئاماده‌كاریه‌كان بۆ ئه‌نجامدانی سه‌رژمێری راده‌گه‌یه‌نێت\nدوای كوشتنی پۆلیسێك و برینداركردنی ئه‌فسه‌رێك تۆمه‌تبارێك كوژرا\nئه‌نجومه‌نی گشتی سەرکردایەتی یەکێتی كۆده‌بێته‌وه\nئەسەسەرد: دو بژاردە بۆ دیاریکردنی کەسی یەکەمی یەکێتی خراونەتەڕو\nئەفغانستان؛ بەهۆی فڕۆكە ئەمریكیەكەوە پێكدادان لەنێوان تاڵیبان و هێزە ئەمنییەكان رودەدات\n- 7/18/2019 2:28:00 PM 5116 جار خوێندراوەتەوە\nخەندان- ئەحمەد کامەران\nئەم چیرۆکە چیرۆکێکی خەیاڵیە سەرجەم بەسەرهاتەکانی هی دید و خەیاڵی نوسەرەکەیە.\nلە لادێیەکی بچوکی ناوچەی مێردین کچێکی جوان و شۆخ و شەنگی چاوشین کە چاوەکانی وەکو دەریا ئەدرەوشایەوە لە دایکبو بە لەدایکبونی ئەم کچە جوانە لادێیەکە ئاوەدانیەکی زۆری ڕوی تێدا کرد، ئەویش ناوی نارڤین بو لە خێزانێکی سادە و هەژاردا پیشەی دایک و باوکی تەنها کشتوکاڵیکردن بو، ئیتر لێرەوە نارڤین ڕۆژ بە ڕۆژ گەورە دەبێت و ڕۆژانە لەگەڵ منداڵەکانی لادێ یاری دەکات و پێدەکەنێت و ڕۆژە خۆشەکانی تەمەنی منداڵی لەو لادێ بچوکەدا بەخۆشی دەباتە سەرەوە لەگەڵ دایک و باوکی و هاوڕێکانی دا، نارڤین تەمەنی دەبێتە شەش ساڵ و ئیتر ژیانی خوێندنی دەست پێ دەکات و دەبێتە کچێکی قوتابی و یەکەم ڕۆژی قوتابیەتی بە جانتایەکی بچوکەوە لەگەڵ کۆمەڵێک دەفتەرو کتێبەوە بە ڕویەکی پڕ پێکەنیناوییەوە ڕو دەکاتە قوتابخانەی لادێکەیان لەگەڵ هاوڕێکانی دا، ئیتر لەو ڕۆژەوە کە نارڤین دەبێتە قوتابی بە بەردەوامی دەفتەرو کتێبەکانی دەکاتە خۆشەویسترین هاوڕێی خۆی وە هەرگیز لێیان بە دور ناکەوێتەوە و دەبێتە قوتابیەکی زیرەک و ئاقڵ وە هەمیشە گوێڕایەڵی مامۆستاکانی دەکات.\nهەروەها مامۆستاکانی نارڤینیان زۆر خۆش دەوێت و بە کەسێکی سەرکەوتو دایدەنێن، نارڤین پاش تەواو بونی قوتابخانەی لە پشوەکانی هاویندا داوای لە باوکی کرد بڕوات بۆ شارو کۆمەڵێک کتێبی جۆراو جۆری بۆ بهێنێت بۆ ئەوەی لە پشوەکەی هاویندا بۆ خۆی بیانخوێنێتەوە چونکە ئەو کچێک بو زۆر ئارەزوی لە خوێندنەوە بو، نارڤین گەیشتە کۆتا قۆناغی خوێندنی کە ئەم قۆناغە بۆ نارڤین دیاریکردنی داهاتویەتی، بەڵام باوکی بەهۆی نەخۆشی شێرپەنجەوە کۆچی دوایی دەکات، ئەم نەخۆشیەی باوکی ساڵانێکی درێژ لەگەڵی ژیاوە تەنها دایکی نارڤین بە نەخۆشیەکەی زانیوە نەیان توانیوە بە کچە تاقانەکەیان بڵێن، ئیتر نارڤین هەتا کۆتا تەمەنی بەبێ باوکی دەمێنێتەوە، ئازارێکی گەورەی لە نێو دڵی دا دروست بو، چونکە بە لەدەستدانی باوک بۆ کچەکەی ئازارێکی زۆر گەورەیە.\nباوکی نارڤین ئاواتی ئەوە بو کە کچە تاقانەکەی ببێتە مامۆستاو لە گوندەکەی خۆیان وانە بڵێتەوە بەڵام نەخۆشیەکەی ڕێگەی پێ نەدا ئەو ڕۆژە ببینێت، ڕۆژانە نارڤین سەردانی سەر گۆڕی باوکی دەکات و بە دیار گۆڕەکەیەوە فرمێسکی غەمباری خۆی دەڕژێنێت، دەڵێت باوکە گیان تۆ بۆچی منت بە تەنیا بەجێ هێشت، بەڵام گریان هیچ سودێکی نیە بۆیە ڕاستەوخۆ نارڤین هەڵدەستێتە پێوە لەسەر گۆڕی باوکی وە پەیمانی پێدەدات، کە ببێتە مامۆستاو لە گوندەکەی خۆیان وانە بڵێتەوە، ئیتر بەرەو ماڵەوە ڕۆیشت و بە دایکی وت، ئیتر من دەست دەکەم بە سەعی کردنەکەم دایکی دڵی بەم قسەیە زۆر خۆش بو وتی، سوپاس بۆ تۆ خوایە گیان کە کچەکەم توانی دەست بکاتەوە بە ژیانی خۆی.\nنارڤین توانی نمرەیەکی باش بە دەست بێنێت و لە زانکۆی ئیستەنبۆڵ وەرگیرا لە بەشی پەروەردە ئەمە ئاواتی باوکی بو کە ئەم ڕۆژە ببینێت، کە کچە تاقانەکەی ناوی لە زانکۆ هاتۆتەوە و لە داهاتودا دەبێتە مامۆستا، بەڵام مردن ڕیگەی پێ نەدا، نارڤینیش بە هاتنەوەی ناوی لە زانکۆ زۆر دڵخۆش بو، چونکە لە داهاتودا دەبێتە مامۆستای گوندەکەیان، بەڵام لەدوای کۆچی دوایی باوکی بارودۆخی داراییان خراپ بو، کە ئەمەش کێشە بۆ خوێندنەکەی نارڤین دروست دەکات، بەڵام دایکی هەندێ پارەی کۆکردوەتەوە بۆ ڕۆژانی لەم جۆرە لەگەڵ زێرەکانیشی پێ دەدات بۆ ئەوەی بتوانێت بە هەر شێوەیەک بێت ئەمساڵی زانکۆکەی تەواو بکات.\nدایک هەمیشە لە پێناو جگەر گۆشەکانی دا ئامادەیە گیانی خۆیش بکاتە قوربانی تاکە دڵخۆشی دایک بینینی منداڵەکانیەتی بەدڵخۆشی و سەرکەوتنیان لە ژیان دا، ئەم شەو لەم لادێیەدا نارڤین کۆتا شەویەتی ئیتر بۆیە بۆ کۆتا شەوی لەگەڵ دایکی دەخەوێت و بۆ بەیانیەکەی هەڵدەستێت، سەرجەم پێداویستیەکانی کۆدەکاتەوە پێش ئەوەی بڕوات سەردانی سەر گۆڕی باوکی دەکات بۆ دواجار ماڵئاوایی لێ دەکات و تەنها پێی دەڵێت تۆم خۆش دەوێت باوکە گیان، ئیتر لەوێوە وە بەیەکەم پاس دەڕوات بۆ ئیستەنبۆل ئەو شارە گەورەیەی کە چەندین مڕۆڤی جۆراو جۆری تێدایە نارڤین بە بینینی ئەم شارە زۆر توشی سەرسوڕمان دەبێت، چونکە بەشێکی تەمەنی تەنها لە لادێیەکی بچوکدا ژیانی بردوەتە سەرەوە، پاش چەندین پرسیارکردن لە خەڵکی ئەم شارە نارڤین توانی زانکۆکەی بدۆزێتەوە و کاروباری وەرگرتنەکەی تەواو بکات ئیتر بەم شێوە نارڤین بوە قوتابیەکی زانکۆ هەروەها بوە خاوەن کەسایەتیەکی تر، چونکە زانکۆ دەتکاتە خاوەن کەسایەتیەکی گەورە لەنێو کۆمەڵگادا، نارڤین یەکەم ڕۆژی زانکۆی بەشێوەیەکی ئارام بردە سەرەوە بەڵام شوێنەکەی تۆزێک بەلاوە جیاواز بو بەتایبەتی قوتابیەکانی لەڕوی جل و بەرگەوە جیاواز بون، بەڵام نارڤین بە تێپەڕبونی کات لەگەڵ هەمو شتەکان ڕاهات، دوای تەواو بونی دەوام.\nنارڤین گەڕایەوە بۆ بەشە ناوخۆیەکەی لەگەڵ کۆمەڵێک هاوڕێی سەرەتا هەستی بەتەنیایی کرد، بەڵام دواتر لەگەڵ هاوڕێکانی کەوتنە قسەو پیکەنینەوە ئیتر شەوەکەیان بەڕێ کرد زۆربەی کاتەکانیش نارڤین پەیوەندی بۆ دایکی دەکات و لە تەندروستی دەپرسێت دایکیشی دەڵێت، کچە جوانەکەم تۆ باش بی منیش باش دەبم نارڤینیش دەڵێت، دایکە گیان من زۆر باشم و دڵیشم زۆر خۆشە دایکیشی پێی دەڵێت، هەردەم دڵخۆش بیت کچە تاقانەکەم، نارڤین قۆناغی یەکەمی زانکۆی بە سەرکەوتویی توانی تەواو بکات و ئیتر ماڵئاوایی لە هاوڕێکانی کرد و گەڕایەوە بۆ لادێ کەی خۆیان، بەڵام کاتێک گەڕایەوە بۆ ماڵەوە دەبینێت دایکی لەسەر زەوی پاڵکەوتوە و دوکەس بە دیاریەوە دانیشتون، نارڤین دەڕوات بەرەو لای دایکی و دەڵێت، دایکە گیان تۆ باشی دایکیشی دەڵێت، هیچ باش نیم کچەکەم ئازارم زۆرە نارڤینیش دەست دەکات بە گریان و دەڵێت، دایکە تۆش بەجێم نەهێڵیت ئیتر نارڤین دەست دەکات بە پاڕانەوە و دەڵێت، خوایە گیان دایکم چاک بکەوە بەڵام دوای چەندین ڕۆژ لەگەڵ ئەو ئازارەی دایکی نارڤین بە یەکجاری ماڵئاوایی کرد وە کچە تاقانەکەی بە تەنیا بەجێ هێشت.\nئیتر نارڤین دایک و باوکی بۆ هەتا هەتایە لەدەستیان دا کە ئەمەش ئازارێکی گەورەی لە نێو دڵی نارڤین دروست کرد، نارڤین گوندەکەیان بە جێ دەهێڵێت و دێتە ئیستەنبۆڵ ئەو شارەی کە خوێندنی زانکۆکەی تێدا دەکات نارڤین لەم شارە گەورەیە هەمو شوێنێک دەکات بۆ ئەوەی کارێک بدۆزێتەوە، بەڵام لە کۆتایی توانی کارێکی پاک لە چێشتخانەیەک بدۆزێتەوە و ڕۆژانەی خۆی تێدا بەڕێ کرد ئیتر لێرەوە نارڤین دو ئەرکی لەسەر شانە ئەویش خوێندنەکەی، لەگەڵ کارکردنەکەی، بەڵام نارڤین کچێکی ئازاو کۆڵنەدەر بو هەر گیز چۆکی نەدا بۆ ئەو ڕوداوانەی کە بەسەری داهات بۆیە توانی هەردوکی بە شێوەیەکی سەرکەوتوانە ئەنجام بدات، ژیانی نارڤین گۆڕانی بەسەر دا دێت، چونکە کوڕێکی باڵا بەرزی شارنشینی دێتە نێو ژیانی کە لە هەمان بەشیش پێکەوەن واتە لە داهاتو دەبنە مامۆستا ئەو کورەش ناوی ئەلەند بو، کە بوە ڕەشەبایەک بۆ ژیانی نارڤینی بێکەس کە توانی هەمو ئازارەکانی لەبیر بباتەوەو خەندە بخاتە سەر لێوەکانی، نارڤین و ئەلەند زانکۆیان تەواو کرد و بونە خاوەن بڕوانامە، ئەلەند داوای هاوسەرگیری لە نارڤینی خۆشەویستی کرد وتی، تاقانەکەی دڵم تۆ ئامادەی لەگەڵ من ژیانی هاوسەرگیری پێک بهێنیت نارڤینیش بە گریانەوە وتی، بەڵێ ئەی هەمو کەسم من هی تۆم ئەلەندیش وتی، گیانەکەم هەتا دوا هەناسەی ژیانم تەنها تۆم خۆش دەوێت و هەرگیز بەجێت ناهێڵم تەنها بە مردن.\nئیتر لە کۆتایی دا ئەم دو گوڵە جوانە هاوسەرگیری دەکەن و دەبنە مامۆستا لەو گوندەی کە نارڤین تێدا لە دایک بو وهەروەها نارڤین توانی پەیمانەکەی بباتە سەر کە بە باوکی دایبو لەسەر گۆرستان.\n* خوێندکاری کۆلێژی ئەدەبیات